Kanser Kanak-kanak: Bagaimana ingin Berterus-terang dengan Anak

Kanser boleh menyerang sesiapa sahaja tanpa mengira had usia dan latar belakang. Menurut Pertubuhan Kesihatan Dunia (WHO), sebanyak 200 ribu kanak-kanak di seluruh dunia didiagnosis dengan penyakit kanser setiap tahun. Malahan, di Amerika Syarikat, kira-kira 10 ribu kes kanser kanak-kanak (umur 0-14 tahun) baharu didiagnosis pada tahun lalu, dengan 1,180 kematian dilaporkan akibat kanser pada tahun 2018.

Bagaimana kanak-kanak boleh mendapat kanser?

Tiada satu sebab khusus yang boleh dikatakan menjadi punca kanak-kanak mendapat kanser. Walau bagaimanapun, kebanyakan kanser yang melibatkan kanak-kanak bukan disebabkan oleh sebarang faktor persekitaran.

Berbeza dengan kebanyakan pencetus kanser yang dialami oleh orang dewasa, kanser kanak-kanak selalunya berlaku akibat perubahan DNA (asid deoksiribonukleik) semasa peringkat awal kehidupan mereka atau semasa berada dalam kandungan ibu. Kanser kanak-kanak boleh berlaku secara tiba-tiba, tanpa menunjukkan simptom-simptom awal. Ada kalanya, doktor boleh mengesan simptom awal kanser melalui pemeriksaan berkala. Walau bagaimanapun, sesetengah simptom kanser (seperti demam, kelenjar bengkak, kerap berlaku jangkitan, anemia, atau lebam) boleh berlaku bersama dengan jangkitan atau keadaan kesihatan yang biasa dialami kanak-kanak. Namun, kanser kanak-kanak juga berpotensi tinggi dapat dirawat.

Menurut Statistik Kanser Malaysia, tahun 2007, kanser paling lazim yang dialami oleh kanak-kanak antara umur 0-14 tahun ialah leukemia, kanser otak, dan limfoma.

Bagaimana untuk memberitahu anak anda menghidap kanser?

Bukan mudah untuk memberitahu kanak-kanak bahawa mereka sedang menanggung sakit yang jarang ada pada kanak-kanak lain. Salah satu kesukaran terbesar adalah apabila ibu bapa perlu menerangkan kepada anak mereka mengenai penyakit kanser yang dialami. Setiap ibu bapa perlu bersedia untuk menerangkan kepada anak mereka tentang penyakit mereka. Ini kerana, kanak-kanak yang mengalami kanser terhad melakukan perkara normal yang dibuat oleh rakan-rakannya yang lain seperti pemilihan pemakanan dan aktiviti fizikal. Walau bagaimanapun, ada caranya sebelum ibu bapa memberitahu kanak-kanak tentang keadaan kesihatan mereka.

Bolehkah anak saya faham akan keadaan kesihatannya?

Berterus-terang kepada anak anda tentang keadaan penyakitnya dapat membantu kanak-kanak untuk bersedia dan kurang berasa takut. Walau bagaimanapun, ibu bapa perlu menerangkan maklumat tentang penyakit anak berdasarkan usia mereka dan penerimaan mereka. Ini kerana, setiap kanak-kanak adalah berbeza. Anda boleh mulakan memberitahu anak sedikit demi sedikit keadaan kesihatan mereka mengikut usia dan kematangan mereka. Berikut adalah panduan umum untuk ibu bapa menerangkan kepada anak mengenai masalah kanser mereka:

Kanak-kanak usia 0-2 tahun:

Kanak-kanak di usia sebegini tidak faham jika anda terangkan tentang penyakit mereka. Jadi apa yang anda boleh lakukan adalah dengan menerangkan apa yang berlaku pada waktu atau hari tersebut. Anda boleh memberitahu anak tentang ujian atau prosedur yang akan mereka lalui di hospital. Beritahu anak anda bahawa anda akan menemani mereka sepanjang di hospital.

Kanak-kanak usia 2-7 tahun:

Pada peringkat usia ini, anda sudah boleh menerangkan kepada anak anda dengan menggunakan perkataan yang mudah seperti ‘sel baik’ atau ‘sel jahat’ untuk menerangkan tentang kanser. Maklumkan anak anda juga tentang rawatan yang akan diterima bagi memulihkannya. Tawarkan juga pilihan dan ganjaran untuk anak anda selepas selesai prosedur atau ujian yang dilalui serta beri semangat padanya dengan berada di samping anak sentiasa semasa dia menjalani rawatan.

Kanak-kanak usia 7-12 tahun:

Kanak-kanak pada peringkat usia ini sudah memahami asas tentang kanser. Bagaimanapun, anda masih boleh menerangkan tentang penyakitnya dengan merujuk sel kanser sebagai sel ‘pengacau’ dan mereka memerlukan rawatan untuk menghalau sel kanser dalam tubuhnya. Anda masih perlu menerangkan segala prosedur atau ujian yang akan mereka lalui sebelum tiba di hospital. Selain itu, anda juga perlu meminta anak untuk berterus-terang jika mereka ada mendengar tentang penyakit mereka daripada sumber lain ataupun kebimbangan lain mereka berkenaan dengan kanser.

Kanak-kanak usia 12 tahun dan ke atas:

Bagi kanak-kanak yang lebih tua, mereka sudah boleh memahami konsep kompleks jika diterangkan tentang penyakit kanser. Malahan, kanak-kanak juga akan banyak bertanya tentang penyakit mereka. Ketika ini, anda boleh menerangkan bahawa kanser sebagai penyakit yang ada kalanya sesetengah sel bertindak liar dan membesar dengan terlalu cepat. Justeru, rawatan diperlukan untuk membunuh sel kanser supaya tubuh anak anda boleh berfungsi dengan baik dan simptom-simptom kanser akan hilang. Selain itu, anda juga boleh menerangkan kepada anak mengenai prosedur, ujian dan kesan sampingan yang akan mereka alami setiap kali selepas rawatan.

Memberitahu anak tentang penyakit yang mereka alami bukanlah mudah kerana bukan semua kanak-kanak faham akan masalah kesihatan mereka. Oleh itu, menjadi tugas ibu bapa untuk mencari ayat yang sesuai bagi memberi fahaman yang mudah kepada anak di samping membantu kanak-kanak menerima dengan baik akan keadaan kesihatan mereka. Sungguhpun ia bukan suatu tugas yang mudah, namun anda perlu sentiasa ingatkan anak anda bahawa kebanyakan kanak-kanak yang menghidap kanser boleh sembuh.

Anda mungkin berminat untuk membaca:

Kanser Kanak-kanak: Punca, Simptom & Rawatan

Anak Didiagnosis Kanser: Bagaimana Ibu Bapa Tangani Keadaan Ini?


Kita Masih Belum Menang! Ikut Saranan Kerajaan Pakai Topeng Muka, WAJIB Di 3 Tempat Ini!

Untuk mendapatkan lebih banyak info tentang coronavirus di Malaysia, sila dapatkannya di sini.

Pemakaian topeng muka merupakan salah satu cara penjagaan diri
bagi mencegah jangkitan virus
 COVID-19.

Tetapi adakah anda perlu untuk memakainya 24 jam sehari atau hanya pada tempat tertentu?

Ini perkembangan penularan COVID-19 di Malaysia:

[covid_19]

Wajib pakai topeng muka atau denda

Jika sebelum ini rakyat diberikan kebebasan untuk tidak
memakai
pelitup muka
 sejak Perintah Kawalan Pergerakan Pemulihan diisytiharkan (PKPP).

Namun sejak 1 Ogos 2020, Kerajaan Malaysia telah mengeluarkan kenyataan
mewajibkan pemakaian face masks di tempat awam
.

Bahkan, jika melanggarnya seseorang individu boleh dikenakan denda RM1,000.

Tetapi bagaimana untuk menentukan lokasi atau situasi yang memerlukan individu untuk memakai pelitup muka?

Lebih mengelirukan lagi apabila timbul ura-ura kononnya pemakaian
face mask
 masih perlu walaupun di dalam kereta persendirian, berseorangan mahupun bersama ahli keluarga dari rumah yang sama.

Berdasarkan khabar angin yang tersebar luas melalui laman sosial, jika tidak dipatuhi denda akan dikenakan. Adakah ia benar?

Senarai tempat wajib pakai mask

Bertenang! Namanya pun khabar angin. Maka sudah tentu ia bukanlah betul.

Menurut Menteri Kanan Pertahanan,
Datuk Seri Ismail Sabri Yaakob, berita yang tular mengenai mereka yang berada dalam kereta persendirian dikenakan tindakan adalah tidak tepat.

Beliau menjelaskan, sekiranya bersama keluarga, rakan sekerja yang menumpang kenderaan setiap hari, tidak ada tindakan yang akan diambil.

Jika berada di tempat awam yang tidak sesak dengan individu, di mana
penjarakan fizikal

masih boleh diamalkan,
maka pemakaian topeng muka adalah tidak perlu.

Malahan, mereka yang melakukan aktiviti fizikal seperti bersenam juga tidak diwajibkan memakai
face masks.

Artikel berkaitan:

Berikut adalah 3 tempat yang mungkin memerlukan anda untuk memakai pelitup muka
:

 Hospital dan klinik adalah tempat wajib pakai mask muka

Sememangnya
hospital mahupun klinik adalah tempat untuk merawat individu yang sakit
. Jadi ini bermakna ia merupakan sebuah tempat yang dipenuhi dengan pelbagai jenis kuman, bakteria dan virus.

Jadi pemakaian
face masks
 pastinya dapat membantu melindungi diri dan mencegah daripada dijangkiti sebarang virus mahupun bakteria.

Sekurang-kurangnya pemakaian topeng pelindung muka akan dapat mengurangkan risiko jangkitan.

Malahan ada kajian yang mengatakan bahawa hospital adalah tempat terkumpulnya pelbagai jenis bakteria. Sudah tentu ia berpunca dan dibawa masuk ke dalam hospital oleh individu yang sakit.

 Pengangkutan awam

Bagi individu yang menjadikan pengangkutan awam seperti bas ataupun kereta api sebagai pengangkutan utama, pasti tahu keadaannya apabila terpaksa bersesak dengan ramai individu.

Sudah tentu tidak selesa, apatah lagi apabila ada
 individu berhampiran anda yang bersin
mahupun batuk. Aduh, tiada pilihan lain, mahu tidak mahu anda terpaksa melalui situasi seperti itu.

Oleh itu, memakai
face masks
 pastinya cara terbaik
 untuk menghindari keadaan sebegitu.

Dalam masa yang sama, ia membantu mengurangkan sebarang risiko jangkitan, sama ada daripada individu lain mahupun anda sendiri yang menyebarkannya.

Bahkan, jika anda memilih untuk menggunakan perkhidmatan e-hailing, seperti
Grab Car, Uber
atau
MyCar,
anda tetap perlu memakai topeng muka.

Baca juga:

Topeng Muka N95 atau Surgical Mask – Mana Satu Boleh Lindungi Anda Dari Coronavirus?

Nak Jimat Duit, Pakai Pelitup Muka Fabrik- Berkesan Ke? Guna Jenis Ini Jika Tak Nak PKP Kembali

 Tempat wajib pakai mask: Kawasan awam seperti panggung wayang, pasar awam

Apa itu tempat awam? Sudah tentu ia tempat yang menjadi tumpuan dan boleh diakses oleh ramai individu.

Contohnya seperti pusat membeli-belah, taman permainan, pasar tani, pasar malam, pasar raya, panggung wayang serta kawasan tumpuan pelancong.

Tempat-tempat seperti itu sebenarnya boleh menjadi tempat penyebaran penyakit. Ia disebabkan anda tidak tahu keadaan individu yang ada di sana.

Mereka mungkin tidak sihat seperti mengalami batuk, demam mahupun selesema. Lebih malang lagi apabila mereka lalu di sebelah anda dan bersin.

Risiko penyebaran virus melalui
air liur
 sangat tinggi. Alamak!

Jadi jika anda ingin pergi ke sebarang tempat awam, pakailah
face masks.
 Ia boleh dijadikan perlindungan pertama anda daripada sebarang jangkitan.

Tidak perlu
mask
 muka

Ingat! Pemakaian
mask
muka tidak diwajibkan ke atas kanak-kanak di bawah usia 2 tahun.

Ia adalah kerana ia melibatkan keadaan saluran pernafasan mereka yang masih belum matang.

Umumnya saluran pernafasan kanak-kanak di bawah usia 2 tahun masih belum berkembang sepenuhnya dan sempit berbanding individu dewasa.

Keadaan itu boleh menyebabkan mereka mudah berasa rimas dan lemas apabila dipakaikan topeng muka.

Lebih bahaya apabila ia boleh mendedahkan mereka dengan situasi sukar untuk bernafas.

Sebaiknya, demi menjaga keselamatan mereka, elakkan bawa anak kecil di bawah usia 2 tahun ke tempat awam kerana risiko untuk mereka terdedah kepada jangkitan virus COVID-19 adalah tinggi.

Selain topeng muka, ini langkah penjagaan virus COVID-19

Malaysia masih belum berada di tahap yang bahaya dalam berdepan wabak jangkitan coronavirus. Tetapi bukankah mencegah itu lebih baik daripada merawat?

Jadi pakailah openg muka apabila berada di tempat awam yang sesak.

Tetapi sekiranya anda tidak begitu sihat, sebaiknya berehatlah di rumah dan elakkan daripada berada di tempat awam.

Selain itu pastikan penjagaan aspek kebersihan diri seperti
kerap membasuh tangan
 juga tidak diabaikan. Kalau perlu,
sediakan gel pembersih tangan di dalam beg anda.

Sebaiknya,
elak menyentuh muka dengan tangan yang belum dicuci atau tidak bersih
 serta hindari hubungan langsung dengan individu sakit.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Jangan Dibiarkan Jika Ketagihan Seks, Ini Akibatnya Pada Anda & Pasangan!

Tidak dinafikan, semua manusia normal akan lahir dengan nafsu syahwat yang mendambakan perilaku seksual terhadap pasangan berlainan jantina.

Ya, ia memang merupakan perkara yang normal ada dalam diri namun akan jadi masalah apabila seseorang itu mempunyai ketagihan seks.

Gejala yang dikenali sebagai hiperseksual ini akan memberi impak yang besar
 terutamanya buat pasangan yang sudah berkahwin
! Apakah kesan yang diperkatakan ini?

Jom sama-sama kita semua ikuti artikel ini dengan lebih mendalam lagi.

Definisi ketagihan seks (hiperseksual)

Ketagihan seksual atau turut dikenali sebagai hiperseksual ini merupakan gangguan kelakuan seksual kompulsif yang agak berbahaya.

Ia akan menyebabkan seseorang itu mempunyai nafsu syahwat yang berlebihan sehingga ia sangat sukar untuk dikawal oleh diri sendiri.

Mereka yang mengalami masalah ini akan sering berfantasi seks selain
sangat gemar melakukan perilaku seksual sama ada dengan pasangan atau solo
.

Akibatnya, pelbagai kesan negatif yang akan menimpa termasuklah memusnahkan rumah tangga kalian! Tapi apa tanda ia berlaku?

Apa tanda anda ketagihan seks?

Kadangkala, anda mungkin akan berasa normal untuk mempunyai nafsu syahwat yang tinggi dan berasakan diri adalah ‘kuat’ dan ‘hebat’ angkaranya.

Sebenarnya, ia bukanlah begitu kerana ketagihan seks hanya akan membinasakan diri dan juga pasangan yang terpaksa melayan keinginan melampau anda itu.

Berikut adalah tanda anda mengalami gangguan ini:

Terlalu kerap berfantasi tentang seks yang liar dan di luar kawalan minda anda sendiri

Terdorong untuk melakukan sesuatu perilaku seks dan akan berasa lega atau kesal selepas melakukannya

Pernah mencuba untuk mengurangkan keinginan terhadap seks namun tidak pernah berjaya

Menggunakan seks sebagai satu cara untuk melarikan diri daripada masalah peribadi

Berterusan melakukan perilaku seks sedangkan tahu bahawa ia akan mendatangkan mudarat

Sukar untuk mencipta atau bertahan dalam sesuatu hubungan bersama pasangan

Sekiranya anda menghadapi salah satu atau kesemua tanda hiperseksual ini, segera berjumpa pakar psikologi untuk mendapatkan rundingan atau rawatan berkaitan.

Apa punca anda ketagihan seks?

Ramai akan kata bahawa masalah ini sebenarnya datang daripada diri sendiri yang tidak berupaya mengawal nafsu syahwat.

Ya, ia mungkin benar namun kalian juga perlu tahu bahawa ada beberapa penyebab saintifik yang menyebabkan gangguan ini berlaku.

Untuk pengetahuan anda, ia mungkin didasari oleh kondisi yang berlaku dalam otak penderita!

Antara punca utamanya adalah ketidakseimbangan neurotransmitter dalam otak seperti serotonin, dopamine dan norepinephrine yang terlalu tinggi.

Selain itu, ia juga mungkin didasari oleh faktor kondisi kesihatan seperti
epilepsi
 dan
demensia
 yang boleh mempengaruhi lantas menjejaskan fungsi otak.

Ditambah pula dengan faktor risiko berikut, ketagihan seks mungkin akan menjadi lebih tidak terkawal:

Pendedahan terhadap kandungan seksual yang terlalu mudah seperti video atau gambar lucah

Pengambilan alkohol

Penyalahgunaan dadah

Mempunyai sejarah gangguan seksual

Mempunyai konflik atau masalah peribadi

Untuk mengelakkan gangguan ini berterusan, sila elak daripada punca dan faktor risiko yang dinyatakan di atas ini tadi ya?

Malangnya, ini akibat yang akan berlaku!

Mungkin anda boleh kata bahawa ia adalah satu masalah yang berkaitan dengan kondisi kesihatan dan ia wajar dimaafkan.

Pun begitu, ketahuilah bahawa gangguan ini bukan sahaja akan merosakkan diri malahan juga menjejaskan hubungan bersama pasangan.

Berikut adalah komplikasi yang mungkin akan berlaku akibat gangguan kelakuan seksual kompulsif:

Berisiko menghidapi gangguan mental lain
 – contohnya seperti stres kemurungan, kegelisahan atau membunuh diri

Bergelut dengan perasaan negatif
 – penderita akan kerap rasa serba salah, malu, kesal serta kurang keyakinan diri

Institusi hubungan bersama pasangan terjejas
 – pasangan mungkin akan berasa anda menggunakan mereka hanya untuk seks

Hilang fokus dalam sesuatu perhubungan atau pekerjaan
 – disebabkan oleh terlalu sibuk melayari laman sesawang lucah di internet

Kewangan merosot dan terjejas
 – akibat pembelian pornografi atau peralatan seks yang banyak dijual di atas talian

Mula terjebak dengan tabiat tidak baik
 – penderita mungkin akan mula mencuba untuk mengambil rokok, alkohol atau dadah

Menghidap penyakit berbahaya
 – akibat hubungan seks bebas yang diamalkan,
penderita mungkin akan menghidapi penyakit jangkitan seksual (STD)

Dibawa ke muka pengadilan
 – ketidakmampuan untuk menahan nafsu syawat boleh mengakibatkan penderita mencabul serta merogol sebelum ditangkap pihak berkuasa

Jadi, sila berjumpa doktor segera sekiranya anda mengesyaki ada tanda hiperseksual dalam diri atau pasangan!


Definisi

Apa itu Pneumonitis Kimiawi (Chemical Pneumonitis)?

Pneumonitis Kimiawi adalah sejenis kerengsaan paru-paru yang tidak biasa berlaku.

Apakah kebarangkalian Pneumonitis Kimiawi (Chemical Pneumonitis)?

Sila berbincang dengan doktor untuk maklumat lanjut.

Simptom-simptom

Apakah simptom-simptom Pneumonitis Kimiawi (Chemical Pneumonitis)?

Tanda-tanda dan simptom Pneumonitis Kimiawi sangat berbeza-beza, dan banyak faktor yang boleh menentukan tahap keseriusannya. Sebagai contoh, seseorang yang terdedah kepada klorin di kolam renang besar mungkin hanya mengalami batuk dan sakit mata. Individu lain yang terdedah kepada paras klorin yang tinggi di dalam bilik kecil mungkin mati akibat kegagalan pernafasan.

Faktor-faktor yang menentukan tahap keterukan tanda-tanda dan simptom Pneumonitis Kimiawi termasuk yang berikut:

Jenis dan kekuatan kimia.

Persekitaran pendedahan bahan kimia: dalam bangunan, luar bangunan, panas, sejuk.

Tempoh pendedahan: saat, minit, jam.

Bentuk kimia: gas, wap, zarah, cecair.

Langkah perlindungan yang digunakan untuk mengelakkan pendedahan kepada bahan kimia.

Keadaan perubatan terdahulu.

Umur.

Pneumonitis Kimiawi mungkin mempunyai tanda dan simptom berikut:

Hidung, mata, bibir, mulut, dan tekak terbakar.

Batuk kering.

Batuk yang menghasilkan lendir yang jernih, kuning, atau hijau.

Batuk yang menghasilkan darah atau bahan merah jambu yang berbuih dalam air liur.

Mual atau sakit perut.

Sakit dada.

Sesak nafas.

Pernafasan yang menyakitkan  atau pleuritis (keradangan selaput luar paru-paru).

Sakit kepala.

Simptom flu.

Kelemahan atau rasa sakit secara umum.

Delirium atau disorientasi.

Tanda-tanda Pneumonitis Kimiawi yang mungkin diperhatikan oleh doktor ialah:

Pernafasan yang cepat atau pendek.

Denyutan nadi yang laju.

Kesan bakar pada mulut, hidung, atau kulit.

Warna kulit dan bibir yang pucat atau kebiruan (cyanotic).

Berpeluh dengan banyak.

Kemahiran berfikir terjejas.

Tidak sedarkan diri.

•Bengkak pada mata atau lidah.

Suara kasar atau perlahan.

Bau bahan kimia pada bahagian lain badan.

Air liur yang berbuih yang terhasil dari batuk.

Demam.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Pneumonitis Kimiawi (Chemical Pneumonitis)?

Pneumonia biasanya disebabkan oleh bakteria atau virus. Dalam Pneumonitis kimiawi, keradangan tisu paru-paru adalah berpunca dari racun atau toksin.

Banyak bahan boleh menyebabkan keradangan paru-paru jenis ini, termasuk cecair, gas, dan zarah-zarah kecil (seperti habuk atau asap, juga dikenali sebagai bahan partikulat). Sesetengah bahan kimia hanya membahayakan paru-paru. Walau bagaimanapun, terdapat beberapa bahan toksik yang memberi kesan kepada organ-organ lain di samping paru-paru dan boleh mengakibatkan kerosakan organ serta kematian.

Pneumonia aspirasi adalah satu lagi bentuk radang paru-paru kimia. Aspirasi bermakna bahawa anda menghirup nafas mulut atau kandungan perut ke dalam paru-paru anda. Keradangan ini berasal dari kesan toksik daripada asid perut dan enzim pada tisu paru-paru.  Bakteria dari perut atau mulut juga boleh menyebabkan radang paru-paru bakteria.

Faktor-faktor Risiko

Apakah yang meningkatkan risiko saya kepada Pneumonitis Kimiawi (Chemical Pneumonitis)?

Sila berunding dengan doktor untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Pneumonitis Kimiawi (Chemical Pneumonitis) didiagnosis?

Diagnosis dan rawatan untuk Pneumonitis Kimiawi berbeza-beza bergantung kepada tanda-tanda dan simptom yang dialami. Lazimnya, simptom-simptom yang berlaku adalah ringan, bahan kimia yang menjadi punca mudah untuk dikenal pasti, dan penilaian perubatan yang dilakukan  ringkas dan berfokus.

Kadangkala, pesakit yang mengalami tanda-tanda dan simptom yang serius akan memerlukan prosedur untuk menyelamatkan nyawa, seperti ventilasi tiruan, bantuan hayat jantung lanjutan (ACLS), atau terapi perubatan yang kompleks. Dalam kebanyakan kes, doktor akan berunding dengan pakar-pakar kawalan racun tempatan untuk mendapatkan khidmat nasihat.

Doktor mesti terlebih dahulu memastikan kakitangan hospital tidak berisiko untuk terdedah kepada bahan  kimia tersebut.

Keutamaan seterusnya ialah untuk mengenalpasti bahan kimia dan mempertimbangkan kesannya pada paru-paru dan seluruh tubuh.

Sejarah menyeluruh akan diperolehi untuk mengetahui tempoh masa pendedahan, kawasan pendedahan, bentuk dan kepekatan kimia, masalah perubatan lain, dan simptom. Selain memeriksa tanda-tanda vital (kadar denyutan jantung, tekanan darah, kadar pernafasan, suhu, dan berapa banyak oksigen yang ada dalam darah), doktor sekurang-kurangnya akan memeriksa mata, hidung, tekak, kulit, jantung, paru-paru, dan abdomen.

Apabila langkah-langkah ini telah diambil, penilaian lanjutan akan dilakukan yang mungkin berbeza bergantung kepada status orang yang cedera, jenis kimia , dan faktor lain.

Bagaimana pesakit Pneumonitis Kimiawi (Chemical Pneumonitis) dirawat?

Penilaian dan rawatan berbeza-beza. Hampir setiap orang akan menjalani pengukuran tekanan darah, tahap oksigen, kadar jantung, dan kadar pernafasan.

Dalam kebanyakan orang yang mengalami Pneumonitis Kimiawi, kebanyakan rawatan yang diberikan hanya sekadar pemerhatian. Kadang kala simptom yang dialami akan bertambah teruk dari masa ke semasa dan tahap kecederaan yang dihadapi tidak akan diketahui melainkan selepas beberapa jam.

Banyak rawatan yang boleh digunakan, termasuk yang berikut:

Cecair IV

Oksigen dengan topeng atau tiub

Rawatan pernafasan dengan ubat untuk membuka tiub pernafasan

Ubat steroid melalui IV atau mulut

Ubat antiradang jenis bukan steroid melalui mulut

Ubat tahan sakit melalui IV atau mulut

Ventilasi tiruan (membantu pernafasan)

Antibiotik pencegahan (kadang-kadang)

Keputusan anda untuk mendapatkan rawatan perubatan bergantung kepada keparahan simptom dan faktor pendedahan yang lain. Sekiranya anda terhidu bahan kimia secara tidak sengaja, dapatkan nasihat perubatan dengan segera. Anda boleh menghubungi pusat kawalan racun tempatan  untuk mendapatkan bantuan. Jika simptom anda serius, dapatkan rawatan segera di hospital.

Penjagaan di rumah barangkali adalah aspek pengurusan perubatan yang paling penting.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Pneumonitis Kimiawi (Chemical Pneumonitis)?

Gaya hidup dan kaedah pengubatan sampingan berikut mungkin membantu anda mengatasi Pneumonitis Kimiawi:

Larikan diri dengan segera daripada kawasan yang terdedah kepada bahan kimia. Sekiranya boleh, elakkan orang lain daripada turut terdedah kepada bahan kimia yang sama. Apabila anda berada jauh dari kawasan itu, pertimbangkan untuk membebaskan diri dari pencemaran bahan kimia seberapa boleh, seperti membuang pakaian dan mandi .

Maklumkan kepada pihak berkuasa yang sepatutnya untuk mengelakkan masalah yang berlanjutan.

Mengenal pasti dan mengawal bahan kimia tersebut.

Penilaian perubatan mungkin melibatkan polis tempatan, jabatan bomba, perkhidmatan perubatan kecemasan (EMS), dan ahli atau pakar bahan-bahan merbahaya.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Lama Tunggu 'Lekat', Ibu Ini Kongsi Pernah Keguguran Saat Hamil 4 Bulan!

Kita selalu mendengar kisah keguguran yang berlaku pada 3 bulan pertama kehamilan. Tetapi hakikatnya keadaan tersebut juga boleh berlaku walaupun usia kandungan 4 bulan dan ke atas.

Ayuh ikuti temubual eksklusif Hello Doktor bersama wanita yang pernah melalui pengalaman keguguran
lewat kehamilan
 ini untuk mengetahui lebih lanjut mengenainya.

Untuk mendapatkan lebih banyak info tentang Kehamilan, sila dapatkannya
di sini
.

Mengalami keguguran ketika usia kandungan 4 bulan

Sebenarnya ramai wanita di luar sana yang pernah melalui pengalaman keguguran ini.

Ia pastinya bukanlah satu pengalaman yang diharap, namun jika kita percaya aturan ketentuan Tuhan, sudah tentu ada hikmah di sebalik setiap kejadian.

Sesungguhnya pengalaman keguguran itu adalah sesuatu yang sukar untuk dilalui, apatah lagi setelah 6 tahun menanti
kehadiran cahaya mata pertama
.

Ketika diminta untuk berkongsi cerita mengenai kegugurannya, Fatihah memberitahu dia berusia 29 tahun ketika itu dan menyedari berlakunya
pendarahan faraj
.

Sebelum kejadian, dirinya pernah juga mengalami pendarahan dan dimaklumkan doktor bahawa tiada masalah pada kandungan, kecuali keadaan uri rendah sahaja.

Menganggap ia bukanlah situasi kecemasan, dia terus ke bilik air untuk mencucinya.

Walau bagaimanapun, semasa ingin membersihkan pendarahan yang berlaku, dia merasakan seperti ada sesuatu yang keluar daripada faraj. Apabila diperiksa, ia adalah
tali pusat
 janinnya.

Punca keguguran ketika usia kandungan 4 bulan

Ditanya mengenai punca keguguran, Fatihah menjelaskan pada mulanya punca tidak dapat dikenal pasti.

Semasa pemeriksaan
ke atas janin
 yang berusia 16 minggu dilakukan, doktor mendapati tali pusatnya berpintal dan berpendapat kemungkinan keguguran berlaku disebabkan bayi kekurangan nutrisi.

Walau bagaimanapun selepas melakukan ujian darah, doktor mengesan paras CMV melebihi tahap selepas dan menganggap ia sebagai punca keguguran berlaku.

CMV atau
cytomegalovirus
 adalah virus yang biasanya tidak berbahaya. Pun begitu, ia ada kalanya boleh mendatangkan masalah kepada bayi jika mengalaminya semasa mengandung – disebut sebagai CMV kongenital.

Fatihah juga perlu melalui proses D&C untuk mengeluarkan janin dan berpantang selama 2 minggu selepas keguguran itu.

Baca juga:

Keguguran yang berlaku adalah berita menyedihkan apatah lagi kandungannya tidak mempunyai sebarang masalah serius. Tetapi Fatihah bersama pasangannya, Amri Dalimunthe redha dengan perancangan Allah.

Apabila diminta berkongsikan keadaan suami dengan perkhabaran tersebut, Fatihah memberitahu dia sangat tabah, “
Amri dapat menyelesaikan urusan penanaman janin dengan tenang. Tetapi saya tahu jauh di sudut hatinya dia bersedih kerana itulah kali pertama melihat dia menangis.
“

Perkhabaran gembira

Antara persoalan sering bermain di fikiran wanita yang mengalami keguguran adalah mampukah untuk mereka
hamil kembali
.

Tidak terkecuali juga dengan Fatihah. Syukur rezeki amat menyebelahinya apabila mengetahui dirinya kembali hamil setelah 3 bulan keguguran.

Namun berbeza dengan kehamilan terdahulu, dia lebih berhati-hati dan teliti dalam memantau perkembangan kandungan. Ini bagi memastikan keadaan bayi tidak bermasalah agar detik hitam keguguran sewaktu usia kandungan 4 bulan tidak berulang.

Kini Fatihah dan suami telah dikurniakan 2 cahaya mata, Aqeel yang berusia 4 tahun dan Ayra berumur 3 tahun.

Keguguran lewat kehamilan

Seperti yang dikongsikan oleh Fatihah, dia mengalami keguguran ketika usia kandungan 4 bulan. Umumnya keguguran itu dirujuk sebagai keguguran lewat kehamilan.

Keguguran lewat atau turut dikenali sebagai kehilangan
trimester kedua
 atau pertengahan trimester – merujuk kepada keguguran yang berlaku apabila
bayi dalam kandungan
meninggal antara 14-24 minggu kehamilan.

Sekiranya bayi meninggal pada atau selepas 24 minggu kehamilan, ia dipanggil kelahiran mati atau
stillbirth
.

Mungkin masih ada yang keliru di antara kejadian
stillbirth
dengan
miscarriage
(keguguran janin)
.
 Umumnya

ia adalah dua perkara yang berbeza.

Keguguran janin itu bermaksud

proses kehamilan yang berakhir dengan sendirinya
 dalam tempoh 20 minggu awal kehamilan.

Manakala kelahiran mati pula bermaksud
 janin yang terbentuk meninggal dunia di dalam kandungan
 ibunya selepas 20 minggu kehamilan.

Terdapat pelbagai faktor yang boleh menyebabkan keguguran lewat terjadi. Kebanyakannya berkaitan dengan beberapa kelainan
perkembangan janin
.

Ia biasanya melibatkan masalah genetik atau struktur seperti kelainan kromosom atau kecacatan jantung. Trauma juga boleh menyebabkan keguguran.

Punca fizikal juga boleh mencetuskan keguguran di usia kandungan 4 bulan ke atas berlaku. Contohnya, serviks lemah yang tidak boleh menampung bayi yang semakin membesar.

Sesetengah keadaan perubatan ibu juga boleh menjadi penyebab keguguran, termasuklah penyakit kronik yang tidak diurus dengan baik.

Tanda berlakunya keguguran

Tanda dan gejala keguguran termasuk:

Tompokan atau pendarahan faraj

Mengalami kekejangan perut seperti yang dirasai semasa kedatangan haid

Sakit perut yang teruk

Rawatan keguguran untuk usia kandungan 4 bulan ke atas

Perkara pertama sekali adalah doktor akan melakukan pemeriksaan serviks dan ujian ultrabunyi untuk mengesahkan keguguran. Sekiranya keguguran selesai dan rahim kosong, maka tiada rawatan lanjut yang perlu dilakukan.

Namun dalam kebanyakan kes, tidak semua tisu keluar. Jika itu yang berlaku, doktor mungkin akan melakukan prosedur
dilation

and curettage
, atau lebih dikenali dengan singkatan prosedur D&C.

Dalam bahasa yang lebih mudah, cuci rahim, akan dilakukan doktor dengan melebarkan (
dilation
) menggunakan alat yang dipanggil
curette
 untuk membersihkan lapisan rahim dan mengeluarkan sebarang tisu yang tertinggal
selepas keguguran
.

Terdapat juga ubat yang boleh diambil untuk menyingkirkan mana-mana tisu yang tertinggal di dalam rahim. Ini mungkin pilihan yang lebih baik jika anda ingin mengelakkan pembedahan.

Jika keguguran berlaku selepas trimester kedua dan janin meninggal dalam kandungan, doktor akan melakukan induksi bagi mendorong proses kelahiran.

Kesimpulannya

Daripada kisah yang dikongsikan di atas, setiap wanita yang pernah mengalami keguguran masih ada peluang untuk hamil. Jangan pernah berputus asa dan sentiasa terus mencuba.

Rezeki untuk menimang cahaya mata adalah kurniaan rahsia daripada Tuhan. Semoga anda yang masih belum dikurniakan zuriat, akan beroleh rezeki yang satu ini kelak.


Anak Jadi Terlalu Manja Sebab Salah Mak Ayah? Bertindak Sebelum Menyesal

Anak meraung, menjerit dan bergolek sakan di
mall
 gara-gara permintaannya untuk membeli mainan baru tidak dipenuhi, pernahkah anda melihat situasi tersebut atau melaluinya sendiri? Adakah itu dinamakan anak manja?

Sayangkan anak

Tiada ibu mahupun bapa yang tidak sayangkan anak, apatah lagi jika si manja merupakan satu-satunya
zuriat
 dalam keluarga setelah bertahun-tahun menunggu. Disebabkan itu, segala permintaan dan keinginan si manja pastinya akan cuba dipenuhi, walaupun adakalanya apa yang diingini itu lebih kepada satu pembaziran.

Adakalanya apabila
ibu bapa
 tidak mahu menunaikan permintaan si kecil, maka akan berlangsunglah babak tangisan dan jeritan. Kebiasaannya babak seperti ini akan berakhir dengan ibu bapa menurut sahaja permintaan si kecil semata-mata tidak mahu babak tangisan dan jeritan berpanjangan terutama di tempat awam.

Menjadi kebiasaan

Namun, tanpa disedari tindakan tersebut sebenarnya telah menanam satu stigma dalam
fikiran
si kecil
: apa yang diminta akan diperolehi. Tiada kompromi. Jika itu yang diingini, pasti harus ditunaikan. Sekiranya tidak, tangisan dan jeritan adalah kunci utamanya.

Sememangnya keadaan seperti ini adalah satu perkara yang biasa untuk berlaku, pada mana-mana ibu bapa sekalipun. Sama ada ibu bapa baru ataupun mereka yang sudah memiliki lebih daripada
seorang anak.

Isu anak manja ini sebenarnya sudah semakin berlambak. Malahan dalam satu tinjauan yang dilakukan oleh
Parenting and Today Moms
mendapati lebih daripada 59 peratus ibu bapa merasakan bahawa anak-anak mereka lebih dimanjakan berbanding ketika mereka berada pada
usia
yang sama.

Apa yang menyebabkan anak menjadi manja?

Anak yang terlalu dimanjakan adalah anak yang sering mendapat atau memperolehi apa yang mereka mahukan. Seringkali mereka ini tidak boleh menerima sebarang penolakan. Bermakna ‘TIDAK’ adalah jawapan yang tidak ingin mereka dengari.

Menurut pakar
psikologi
 pendidikan dan juga pengarang
“UnSelfie: Why Empathetic Kids Succeed in Our All-About-Me World”,
 Michele Borba, “Setiap kanak-kanak dan juga individu dewasa mempunyai
off-day
 (iaitu hari di mana
emosi
 dan mood dalam keadaan tidak begitu baik), namun bagi kanak-kanak yang terlalu dimanjakan, mereka terperangkap dalam mod ‘
me’
 sepanjang masa.”

Ini bermakna segalanya hanyalah berkisar mengenai keperluan, keinginan, perasaan, permintaan mereka semata-mata dan apa yang melibatkan individu lain adalah merupakan perkara yang kedua.

Bagi ahli
psikologi
 klinikal, Laura Markham, isu wujudnya anak manja ini sebenarnya merupakan satu perkara yang harus dipertanggungjawabkan kepada ibu bapa dan bukannya kanak-kanak itu sendiri atas kelakuan yang ‘rosak ‘ ini.

“Kanak-kanak akan melakukan apa yang kita ajarkan kepada mereka, mengenai apa yang mereka jangkakan. Sekiranya kita memberikan sepenuh kasih sayang dan tidak pernah menetapkan sebarang had, maka anak itu tidak akan dapat menerima batasan yang akan diwujudkan kemudian hari,” jelas Laura.

Tidak sampai hati menolak keinginan

Apabila ibu bapa memanjakan dan memenuhi permintaan anak-anak mereka, niat mereka adalah baik walaupun mungkin terpesong. Ibu bapa sering kali memanjakan anak kerana mahu memberikan mereka kehidupan yang terbaik, yang mungkin tidak diperolehi oleh diri sendiri sewaktu
membesar
.

Terdapat sesetengah ibu bapa yang bimbang jika mereka menyatakan “tidak” dengan tegas, ia akan menyakiti hati dan perasaan si kecil, dan mungkin akan menyebabkan keyakinan diri mereka terjejas.

Selain itu, ada juga ibu bapa yang berada dalam situasi terlalu letih untuk
menguatkuasakan sebarang peraturan di dalam rumah atau tidak tahu bagaimana untuk mewujudkan sesuatu
peraturan.

“Ia sebenarnya lebih mudah untuk mengikut apa sahaja kemahuan si kecil apabila ibu bapa dalam keadaan yang letih. Kebanyakan mereka tidak suka mengatakan “tidak” apabila pulang ke rumah setelah seharian bekerja,” ular Michele.

Tanda-tanda anak manja

Anda rasa anak anda bukanlah anak manja, tetapi mengapa pula individu di sekeliling anda mengatakan sebaliknya? Hmmm…keliru jadinya. Jangan risau, berikut adalah beberapa tanda yang menunjukkan anak anda adalah anak manja:

 Menangis

Jika sebarang keinginan tidak dipenuhi, mereka akan menggunakan tangisan, jeritan dan raungan sebagai senjata untuk memprotes keputusan anda.

 Tidak puas

Si kecil sentiasa inginkan pakaian dan mainan baru. Walaupun pada hakikatnya mereka sudah mempunyai terlalu banyak permainan dan pakaian, sehinggakan ada yang tidak pernah mereka
sentuh
 atau pakai sekali pun.

 Tidak suka menolong

Segalanya hanya berkisarkan mengenai diri mereka semata-mata. Walaupun perasaan mementingkan diri ini dikatakan sebagai sesuatu yang normal dalam diri anak kecil, tetapi ia juga sebenarnya tanda mereka terlalu dimanjakan.

 Segera

Segala keinginan mereka harus dipenuhi pada kadar yang segera. Apabila mereka inginkan sesuatu, itu bermakna mereka mahukan pada masa itu juga.

 Menang sentiasa

Anak yang manja ini selalunya tidak suka dengan kekalahan. Sama ada ia sekadar untuk bersuka ria dalam sesebuah pertandingan. Mereka akan berdepan masa yang sukar untuk menerima kekecewaan.

 Berbohong

Sering kali si kecil yang dimanjakan akan mempunyai sikap menyalahkan individu lain atau berbohong untuk menutup kesilapan serta untuk menyelamatkan diri. Jika ia adalah satu tabiat, anda perlu melakukan sesuatu untuk memperbetulkan kebiasaan ini.

Bagaimana mengatasi isu anak yang manja?

Haaa…ada tak tanda-tanda anak manja pada si comel anda? Ada? Jangan risau, setiap masalah sudah tentu ada penyelesaiannya. Berikut dikongsikan beberapa tip untuk mengatasi masalah anak yang manja ini.

Persediaan

Untuk mengubah sesuatu yang sudah menjadi kebiasaan pada diri anak-anak, anda perlu bersedia untuk berdepan dengan penolakan daripada si kecil. Jika mereka
menangis
 dan bersedih, biarkan mereka untuk berada dalam keadaan itu sehingga mereka bertenang sendiri.

Belajar katakan “tidak”

Ada masanya penolakan itu adalah perkara yang tidak salah untuk dilakukan. Anda perlu membiasakan diri untuk mengatakan “tidak” tanpa rasa bersalah dan bertegas mengenainya. Wujudkan had atau batasan kepada anak-anak dan pastikan anda mematuhi apa yang anda sendiri tetapkan.

Fikirkan tentang individu lain

Cuba didik dan terapkan pada si manja untuk mula memikirkan mengenai individu lain. Terapkan dalam
fikiran
mereka pada kehidupan ini bukan hanya berkisarkan mengenai diri mereka semata-mata.

Galakan

Ada masanya, si manja mungkin tidak dapat mencapai seperti apa yang anda harapkan, jangan melenting. Sebaliknya berikan galakan dan sokongan untuk mereka memberikan yang lebih baik pada masa hadapan.

Akhir kata

Sebagai ibu bapa, kita semua mahukan yang terbaik untuk si comel. Walau bagaimanapun, ia bukan bermakna kita perlu
membesar
kan mereka untuk menjadi anak manja. Belajar untuk menetapkan batasan dalam setiap perkara. Menyayangi tidak bermaksud anak anda perlu menjadi anak yang terlalu dimanjakan.

Hello Health Group
 tidak menyediakan nasihat perubatan, diagnosis, atau rawatan.


Tunda Vaksinasi Si Kecil Semasa COVID-19 Bukan Idea Yang Bijak! Ikut Panduan Ini

Susulan virus COVID-19 yang melanda Malaysia, lebih sukar untuk ibu bapa membawa anak sakit ke hospital.

Walaupun kerajaan masih menggalakkan ibu bapa untuk bawa anak ke hospital untuk tujuan pemeriksaan rutin, ibu bapa pasti berasa risau kerana kanak-kanak merupakan antara golongan yang berisiko dijangkiti COVID-19.

Jangan risau, mak ayah! Baca artikel ini supaya lebih faham tentang kepentingan dan risiko bawa anak ke hospital.

Perlukah ibu membawa anak berjumpa doktor ketika wabak COVID-19?

Ibu bapa pasti merupakan golongan yang paling risau ketika wabak COVID-19 melanda Malaysia. Lebih-lebih lagi ibu yang mempunyai anak kecil.

Mereka terpaksa menunda pemeriksaan rutin
 kerana perlu patuh kepada perintah pergerakan kawalan semasa PKP dahulu.

Namun, disebabkan PKP telahpun dilonggarkan sekarang, ibu-ibu pasti tidak sabar untuk membawa anak melakukan pemeriksaan rutin.

Pemeriksaan rutin yang dijalankan di hospital penting untuk memantau perkembangan si kecil.

Selain itu, jadual imunisasi anak juga perlu dipatuhi untuk elakkan anak daripada terkena penyakit yang boleh membawa maut.

Sebagai ibu bapa, anda perlu tahu pemeriksaan rutin anak-anak adalah penting untuk mereka. Dalam masa yang sama, anda perlu memastikan anak selamat ketika berada di hospital.

Oleh itu, untuk pastikan anak tidak jatuh sakit semasa melawat hospital, mari ikuti tip-tip yang kami sediakan di bawah. Mana tahu boleh membantu!

1. Teruskan berjumpa doktor untuk pemeriksaan rutin

Pemeriksaan rutin penting untuk kesihatan anak anda. Oleh itu, tidak ada alasan untuk ibu bapa tunda atau tangguh tarikh pemeriksaan.

Anda perlu ikut jadual vaksin yang diberikan kerana ia direka efektif mengikut umur dan keadaan bayi,

Walaupun ramai ibu bapa yang mengelak berjumpa doktor sekarang kerana risau akan wabak COVID-19, namun pemeriksaan rutin masih lagi penting untuk kesihatan anak anda.

Virus korona sememangnya sesuatu yang menakutkan. Namun, jika
bayi mendapat jangkitan COVID-19, simptomnya tidak teruk dah bersifat sederhana.

Namun, penyakit yang memerlukan vaksinasi mempunyai risiko yang lebih besar untuk menjangkiti anak anda dan mengancam nyawa mereka.

Sebab itulah penting untuk ibu mengikut jadual imunisasi anak-anak.

Kanak-kanak di bawah umur 2 tahun pula perlukan pemeriksaan ini untuk pastikan mereka membesar dengan sihat.

Doktor akan memantau kadar penglihatan, perkembangan percakapan dan pada masa yang sama membuat pengesanan awal untuk memastikan anak anda tidak sakit atau menghidap autisme.

Anda mungkin berminat:

Takut Nak Bawa Anak Pergi Vaksin Masa COVID-19? Dengar Apa Jawapan Pakar Tentang Imunisasi

Ya, AEFI Pada Vaksin Memang Wujud, Tapi Ini Yang Anda Perlu Tahu Tentang Kesan Sampingan Vaksin

2. Amalkan penjarakan sosial untuk elak anak sakit

Selagi pandemik ini belum berakhir, jangan pernah lupa untuk amalkan
social distancing
. Di hospital juga, mereka telah lama amalkan penjarakan sosial untuk elakkan jangkitan.

Oleh itu, sebagai ibu bapa, anda juga perlu lakukan yang sama.

Pastikan anda dan anak-anak berada sekurang-kurangnya 6 kaki daripada individu lain yang berada di hospital.

Selain itu, disebabkan kanak-kanak merupakan salah satu
golongan berisiko dijangkiti COVID-19
, elakkan daripada bawa mereka ke tempat yang sibuk dengan orang ramai.

Elakkan bawa anak anda yang lain ke hospital jika mereka tidak perlukan konsultasi daripada doktor.

3. Ajar anak cara yang betul membasuh tangan

Jika anak anda sudah besar dan boleh membasuh tangan sendiri, cuba ajarkan
cara yang betul untuk mencuci tangan kepada mereka.

Ajar mereka untuk nyanyi lagu
Twinkle,Twinkle Little Star
,
Happy Birthday To You
 ataupun ABC sambil basuh tangan dengan sabun.

Penggunaan
 hand
sanitizer
 juga selamat terhadap kanak-kanak. Namun, pastikan tangan mereka kering selepas menggunakan
hand
sanitizer
.

Apa saya perlu lakukan jika anak saya sakit?

Jika anak anda sakit dan perlukan perhatian doktor, segeralah bawa mereka ke klinik ataupun hospital yang berdekatan.

Bayi dan kanak-kanak boleh mendapat sakit perut, gatal-gatal, ruam, reaksi alergi dan pelbagai lagi masalah yang bukan disebabkan COVID-19.

Jika hospital berdekatan anda ada menyediakan khidmat nasihat
online
 atau
telehealth
, cuba berhubung dengan doktor anda terlebih dahulu sebelum bawa anak anda yang sakit ke hospital.

Selain itu, apa-apa kes yang melibatkan kecemasan perlu dibawa ke hospital dengan kadar segera.

Pihak hospital telahpun melakukan langkah-langkah pencegahan yang sepatutnya. Oleh itu, elakkan rasa terlalu risau tentang COVID-19 jika anda terpaksa membawa anak anda yang sakit ke hospital.


Apakah Yang Perlu Dilakukan Jika Anak Anda Muntah?

Bagi kebanyakan kanak-kanak, rasa loya dan muntah-muntah adalah kondisi normal yang terjadi kepada mereka dan tidak perlu dibimbangkan. Namun begitu, anda sebagai ibu bapa masih perlu memberi perhatian kepada mereka jika anak anda muntah untuk mengelak terjadinya sebarang kemudaratan yang lain.

Jika anak anda muntah, lakukan perkara berikut:

Lihat jika berlaku tanda-tanda dehidrasi

Tidak seperti individu dewasa, kanak-kanak sangat mudah mengalami dehidrasi. Antara tanda-tanda dehidrasi adalah keletihan, kegusaran, menangis tetapi tidak keluar air mata, kulit bersuhu rendah, mata tenggelam, kurang kencing serta air kencing berwarna keruh. Untuk melindungi anak anda dari dehidrasi, galakkan mereka untuk minum air putih meskipun mereka akan memuntahkannya kembali. Jika air putih tidak berkesan, anda boleh memberikan mereka larutan
oral rehidration salt
.

Tawarkan diet cecair

Jika anak anda sudah berhenti muntah untuk tempoh beberapa jam, anda boleh memberi mereka diet cecair seperti jus buah-buahan atau sup. Ini kerana makanan seperti ini sangat bernutrisi dan mudah untuk dihadam. Elakkan makanan keras keras ia hanya akan menerukkan kondisi anak anda.

Ubat-ubatan

Kebanyakan kes kanak-kanak muntah tidak memerlukan rawatan perubatan. Anda cuma perlu tunggu sehingga ia sembuh sendiri. Anda ditegah untuk memberi anak anda OTC kerana ubat ini tidak berkesan jika muntah berlaku disebabkan virus, yang sememangnya punca utama kepada masalah ini. Penggunaan ubat-ubatan yang salah hanya akan menerukkan keadaan. Selagi tidak mendapatkan saranan doktor, jangan beri anak anda sebarang bentuk ubat-ubatan.

Bila perlu berjumpa doktor?

Anda perlu bawa anak anda berjumpa doktor sekiranya mereka:

Muntah dengan teruk

Tidak mampu menahan cecair keluar daripada badan

Dehidrasi

Sangat mudah tertidur

Muntah darah

Muntah berterusan lebih daripada sehari

Mengalami sakit perut yang sangat teruk

Sangat mudah marah

Segera hubungi ambulan jika anak anda muntah dan mengalami sakit kepala, ketegangan pada leher serta ruam pada kulit.

Paling penting, anda perlu sentiasa ada di sisi jika anak anda muntah. Percayai naluri anda dan segera berjumpa doktor jika anda lihat ada sesuatu yang tidak kena dengan anak anda.

Jika ia hanya keracunan makanan yang tidak serius, anak anda sepatutnya tidak akan mempunyai masalah untuk makan dan bermain seperti biasa. Anda cuma perlu memastikan mereka kekal berhidrasi sahaja. Namun jika kondisi mereka semakin teruk, segera dapatkan bantuan atau rawatan perubatan.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Fakta Alahan Makanan dan Kanak-kanak

Muntah Darah Semasa Hamil: Normal Atau Tidak?

Bahaya Jika Anda Muntah Teruk semasa Mengandung


Susah Hati Tekanan Darah Tinggi? Jom Buat 7 Petua Semula Jadi Ini!

Berdepan masalah
tekanan darah tinggi
 boleh menyebabkan kerisauan. Tetapi jangan risau, Hello Doktor ada tips menurunkan
tekanan darah tinggi
 secara semula jadi yang boleh anda cuba!

Untuk mendapatkan lebih banyak info tentang Kesihatan Jantung, sila dapatkannya
di sini.

Masalah tekanan darah tinggi

Sebelum mengetahui tips menurunkan
tekanan darah
 tinggi, anda harus sedar bahawa hipertensi adalah keadaan berbahaya yang boleh
merosakkan jantung
. Jika tidak dikawal, ia boleh meningkatkan risiko
penyakit jantung
 dan strok.

Berita baiknya, ada beberapa perkara yang boleh dilakukan untuk menurunkannya secara semula jadi tanpa ubat.

Sudah tentu, perubahan gaya hidup memainkan peranan penting untuk membantu merawat dan mengatasi masalah hipertensi anda.

7 tips menurunkan tekanan darah tinggi secara semula jadi

Berikut adalah perubahan gaya hidup yang boleh dicuba:

1. Kurangkan berat badan

Hipertensi meningkat seiring peningkatan
berat badan
. Berat yang berlebihan ini juga menyebabkan
gangguan pernafasan
 semasa tidur (
sleep apnea
), sekali gus menjadi punca masalah tekanan darah tinggi.

Penurunan berat walaupun sedikit bagi individu obesiti dapat membantu mengurangkan
tekanan darah
.

Jaga-jaga dengan ukuran pinggang!

Ukuran pinggang juga penting dalam mengurangkan risiko hipertensi. Secara amnya:

Lelaki berisiko jika ukuran pinggang melebihi 40 inci (102 cm)

Wanita berisiko jika ukuran pinggang melebihi 35 inci (89 cm)

Tips menurunkan tekanan darah tinggi #2. Bersenam secara berkala

Aktiviti fizikal yang kerap dan konsisten – 150 minit seminggu atau sekitar 30 minit hampir setiap hari seminggu – dapat menurunkan kadar tekanan darah.

Beberapa contoh senaman seperti
berjalan kaki
, berjoging,
berbasikal
, berenang atau menari dapat membantu mengurangkan masalah tekanan darah tinggi.

Anda juga disarankan untuk melakukan senaman kekuatan sekurang-kurangnya 2x dalam seminggu.

3. Diet seimbang

Ambil makanan tinggi kandungan bijirin, buah-buahan, sayuran dan
produk tenusu
 rendah lemak. Manakala kurangkan pengambilan lemak tepu dan kolesterol untuk membantu menurunkan tahap tekanan darah anda.

Amalan diet Dietary Approaches to Stop Hypertension atau DASH
 boleh membantu mengurangkan tekanan darah hingga 11 mm Hg.

Baca juga:

4. Kurangkan garam

Pengurangan jumlah garam walaupun sedikit dalam makanan dapat menambahbaikan
kesihatan jantung
 dan mengurangkan tekanan darah tinggi.

Kurangkan pengambilan makanan diproses dan pilihlah untuk menggunakan rempah dan herba sebagai bahan perasa.

Tips menurunkan tekanan darah tinggi #5. Berhenti merokok

Setiap puntung rokok yang dihisap boleh menjadi punca masalah tekanan darah tinggi.

Berhenti merokok
 dapat mengembalikan kadar tekanan darah ke tahap normal, sekali gus mengurangkan risiko penyakit jantung dan meningkatkan kesihatan secara keseluruhan.

6. Kurangkan stres

Tekanan kronik boleh menyumbang kepada hipertensi. Berdepan tekanan sekali-sekala juga boleh menyumbang kepada tekanan darah tinggi jika anda bertindak balas mengambil makanan tidak sihat, minum alkohol dan merokok.

Luangkan masa untuk memikirkan punca yang menyebabkan anda tertekan, seperti pekerjaan, keluarga, kewangan atau penyakit.

Setelah mengetahui faktor yang menjadi puncanya, pertimbangkan cara untuk anda dapat menghilangkan atau
mengurangkan tekanan.

Walaupun anda mungkin tidak dapat menghilangkan semua tekanan yang dialami, anda boleh cuba mengatasinya dengan cara lebih sihat.

Antara tips mengurangkan tekanan darah tinggi yang boleh dicuba adalah:

Ubah jangkaan anda

Elakkan daripada melakukan terlalu banyak perkara dalam satu masa dan belajar untuk mengatakan tidak.

Mungkin terdapat perkara yang tidak boleh diubah atau dikawal, tetapi sekurang-kurangnya anda boleh fokuskan kepada cara untuk bertindak balas.

Fokus kepada masalah yang boleh dikawal

Tumpukan kepada perkara yang boleh anda kawal dan rancang cara untuk menyelesaikannya.

Jika berdepan
masalah di tempat kerja
, cuba berbincang dengan pengurus atau pihak atasan. Sekiranya konflik tersebut melibatkan pasangan atau anak-anak, ambil langkah untuk menyelesaikannya.

Elakkan pencetus tekanan

Hindari perkara yang boleh mencetuskan tekanan. Sebagai contoh, elakkan kesesakan lalu lintas dalam perjalanan ke tempat kerja dengan bergerak lebih awal atau menaiki pengangkutan awam.

Jika punca stres adalah individu tertentu, elakkan diri daripada mereka sekiranya boleh.

Luangkan masa berehat

Tips menurunkan tekanan darah tinggi yang seterusnya adalah ambil masa untuk merehatkan diri dan melakukan aktiviti yang digemari. Sebaiknya, pastikan anda mempunyai masa setiap hari untuk duduk dengan tenang.

Sentiasa bersyukur

Bersyukur dengan apa yang dimiliki juga dapat membantu
mengurangkan tekanan.
 Jangan lupa untuk mengucapkan terima kasih kepada individu yang membantu mengurangkan tekanan anda.

7. Tidur lena dan nyenyak

Tekanan darah biasanya akan turun ketika anda sedang tidur. Jika anda
tidak dapat tidur lena
, ia boleh mempengaruhi kadar tekanan darah.

Individu yang kurang tidur terutamanya jika mereka di usia pertengahan, mempunyai risiko peningkatan tekanan darah tinggi.

Bagi sesetengah individu, tidur nyenyak adalah perkara yang sukar dilakukan namun ada cara untuk mengatasinya.

Antara cara yang boleh dicuba adalah dengan mengaturkan jadual tidur, habiskan waktu malam dengan bersantai, bersenam di siang hari dan elakkan
tidur siang
 serta pastikan bilik tidur dalam keadaan selesa.

Semoga perkongsian daripada Hello Doktor mengenai tips menurunkan tekanan darah tinggi secara semula jadi ini mendatangkan manfaat kepada anda, selamat mencuba!


Tip Rawat Cacar Air pada Anak

Cacar air atau lebih dikenali sebagai
chicken pox
 adalah jangkitan yang muncul disebabkan virus
varicella-zoster,
 salah satu virus herpes. Kebanyakan kanak-kanak akan mengalami
chicken pox
sebelum berusia 10 tahun. Semasa jangkitan, sistem imun badan akan menghasilkan protein sebagai antibodi yang akan melawan virus. Oleh kerana itu, individu yang mengalami
chicken pox
, sama ada kanak-kanak atau dewasa hanya memerlukan rawatan di rumah. Ikuti artikel ini untuk mengetahui tip rawat cacar air di rumah.

Tip rawat cacar air

Berikut adalah beberapa tip yang boleh membantu untuk menguruskan simptom jangkitan cacar air di rumah:

 Mengurangkan gatal

Chicken pox
 akan menyebabkan munculnya ruam yang gatal, tetapi anda tidak boleh menggarunya kerana ia boleh menyebabkan jangkitan kulit atau parut selepas lepuh sembuh. Terdapat pelbagai cara yang boleh digunakan untuk mengawal rasa gatal seperti mengamalkan mandian oat, memberikan tekanan sejuk, atau mengambil antihistamin. Ibu bapa perlu berbincang dengan pakar pediatrik sebelum memberi apa-apa ubatan kepada anak.

 Mengurangkan suhu badan

Demam adalah tindak balas badan yang biasa kepada jangkitan, yang berperanan membunuh bakteria dan virus penyebab penyakit. Pesakit hanya patut menggunakan ubatan yang boleh dibeli di farmasi dan menggunakan ia seperti yang diarahkan untuk mengurangkan suhu badan jika ia membuatkan rasa ketidakselesaan. Sebelum memberikan sebarang ubatan kepada anak, ibu bapa perlu berbincang dengan doktor terlebih dahulu. Memberikan ubatan Aspirin kepada anak memberikan penjagaan yang lebih kerana risiko sindrom Reye – masalah serius yang boleh berlaku kepada kanak-kanak yang menggunakan aspirin.

 Mencegah penyebaran jangkitan

Cacar air merupakan satu penyakit yang paling berjangkit. Kebanyakan kes berlaku apabila wujud perhubungan dengan individu yang dijangkiti. Jika anak anda terkena jangkitan ini, sebaiknya elakkan dari membenarkan anak anda untuk bersekolah sehingga semua lepuhnya sembuh. Pesakit yang terkena jangkitan ini biasanya akan pulih dalam tempoh 10 hari selepas simptom pertama berlaku. Untuk mencegah jangkitan ini, setiap individu boleh mendapatkan vaksin cacar air ketika mereka masih kecil.

 Mengurangkan ketidakselesaan jangkitan

Sesetengah ubatan boleh membantu pesakit mengurangkan tahap keparahan jangkitan, seperti:

Vaksin
chicken pox
. Jika anak anda terdedah kepada virus
chicken pox
dan mendapatkan vaksin dalam tempoh 3 hari, risiko untuk anak anda sakit mungkin dapat dielakkan atau kesakitan yang dialami adalah ringan.

Immunoglobulin. Suntikan ini dapat membantu mencegah jangkitan yang kronik. Ada masanya, ia diberikan kepada wanita hamil, individu dengan sistem imun yang lemah, dan bayi baru lahir yang terdedah kepada jangkitan dan belum dijangkiti.

 Ubat melegakan kesakitan

Setelah mengalami simptom cacar air, anda boleh mendapatkan ubatan untuk melegakan ketidakselesaan seperti
Acetaminophen,
antihistamin atau antibiotik yang boleh dibeli di farmasi. Sebelum memberikan sebarang ubatan kepada anak, ibu bapa perlu berbincang dengan doktor untuk menentukan jumlah yang bersesuaian dengan anak.

Langkah di atas adalah antara tip rawat cacar air yang boleh membantu anak anda untuk merasa lebih baik ketika mengalami jangkitan cacar air. Walau bagaimanapun, setiap individu yang terkena jangkitan ini perlu berjumpa doktor terlebih dahulu untuk mendapatkan rawatan yang betul untuk dilakukan di rumah bagi mengelakkan sebarang komplikasi serius.

Hello Health Group
 tidak memberikan nasihat, diagnosis atau rawatan perubatan.

Anda mungkin berminat untuk membaca artikel:

Sindrom Reye, Apa yang Anda Tahu?

Cacar Air vs Campak

Penyakit Kulit yang Biasa Terjadi Kepada Kanak-kanak


Boleh Ke Didihkan Air Guna Microwave? Ada Cara Selamat Yang Patut Anda Ambil Tahu Dulu!

Selalunya kita akan gunakan microwave untuk memanaskan makanan. Tetapi adakah ia sesuai digunakan untuk didihkan air? Persoalan paling penting, adakah kita boleh melakukannya?

Ketuhar gelombang mikro

Microwave
 atau ketuhar gelombang mikro merupakan satu peralatan rumah yang dicipta pada tahun 1940-an. Ia memudahkan dan mempercepatkan tugasan rumah, serta boleh digunakan untuk pelbagai perkara.

Walau bagaimanapun, isu mengenai kesan ketuhar
gelombang
 mikro terhadap kesihatan masih menjadi kontroversial. Sehingga kini tiada bukti konklusif menunjukkan bahawa gelombang mikro mempunyai kesan yang boleh mengakibatkan kanser. Jadi penggunaan
microwave
 boleh dianggap sebagai peralatan elektrik yang selamat untuk digunakan.

Didihkan air guna ketuhar gelombang mikro

Apa yang berlaku jika menggunakan ketuhar gelombang mikro ini untuk mendidihkan air? Ketuhar gelombang mikro akan menggunakan gelombang elektromagnetik yang bergerak pantas dan ia akan menyebabkan terhasilnya geseran antara molekul air untuk menghasilkan
haba
.

Terdapat satu kajian yang mengesahkan bahawa kepelbagaian
suhu
dalam ketuhar gelombang mikro ini boleh mempengaruhi sifat-sifat air sekali gus memanaskan air hingga ke
suhu
mendidih.

Hasil kajian itu mendapati gelombang elektromagnet dalam ketuhar gelombang mikro memanaskan molekul air secara rawak. Ini bermakna jika dipanaskan untuk tempoh yang sepatutnya, mungkin akan wujud lapisan air mendidih di bawah air sejuk.

Jadi secara ringkasnya, anda boleh didihkan air menggunakan
microwave
 tetapi pastikan anda mengacau air tersebut sebelum menggunakannya. Malahan anda juga digalakkan untuk menggunakan cawan yang dikhaskan untuk kegunaan ketuhar
gelombang
 mikro.

Cara selamat mendidihkan air

Berikut adalah enam cara mudah yang boleh anda ikuti untuk mendidihkan air menggunakan ketuhar gelombang mikro:

Gunakan mangkuk khusus untuk
microwave.
 Mangkuk seramik atau kaca adalah pilihan terbaik.

Tuangkan air ke dalam bekas yang tidak bertutup. Jangan tutup bekas tersebut.

Panaskan dalam tempoh yang pendek. Kacau selang 1-2 minit sehingga air mendidih.

Ketuk sisi mangkuk untuk memeriksa sama ada terlebih panas atau tidak. Tindakan ini juga dapat mengganggu molekul
haba
 dan membebaskan haba yang terperangkap.

Keluarkan bekas tersebut dengan berhati-hati. Anda boleh gunakannya untuk pelbagai kegunaan seperti membancuh teh, coklat panas ataupun kopi.

Akhir kata

Jika anda ingin menggunakan ketuhar gelombang mikro untuk didihkan air, pastikan anda menggunakan cara dan kaedah yang betul. Berhati-hati sewaktu mengendalikan air panas daripada
microwave
untuk mengelakkan sebarang kecederaan yang tidak diingini.


Hati-Hati Lebih Banyak Masa Dengan Telefon, Lebih Teruk Corak Tidur Anda

Celik sahaja mata daripada
tidur
, pasti telefon bimbit yang dicapainya dahulu.

Sudah menjadi kewajipan untuk membuka aplikasi-aplikasi media
sosial
 terlebih dahulu sebelum bangun daripada katil untuk mandi. Sudahlah tidur lambat disebabkan media sosial, bangun tidur juga dihidang lagi dengan santapan daripada media sosial.

Disebalik perkembangan dan kecanggihan platform untuk manusia berhubung, manusia itu sendiri mungkin tidak menyedari kesan media sosial keatas kualiti kehidupannya. Bagaimanakah penggunaan media sosial tanpa batasan boleh menyebabkan penurunan kualiti hidup?

Corak tidur yang teruk

Melalui kajian terbaharu, penyelidik mendapati bahawa golongan remaja yang menghabiskan masa selama 3 jam atau lebih dalam sehari dalam menggunakan media sosial, akan mengurangkan tahap kualiti tidur mereka. Dalam kata lain, corak tidur mereka semakin teruk.

Remaja yang kerap menggunakan media sosial ini akan mempunyai kecenderungan lebih daripada dua kali ganda untuk tidur melebihi jam 11 malam ketika malam persekolahan. Tambahan lagi, mereka juga cenderung untuk terjaga di tengah malam dan sukar untuk kembali tidur selain sukar untuk bangun pagi.

Satu per lima pengguna media sosial ‘sangat tinggi”

Melalui kajian tersebut, remaja yang terlibat melaporkan tempoh masa yang digunakan oleh mereka dalam menggunakan media sosial seperti Facebook, Twitter, Instagram dan WhatsApp. Mereka juga melaporkan tabiat kebiasaaan mereka tidur, termasuklah pada jam berapa mereka tidur dan bangun daripada tidur semasa malam persekolahan dan hujung minggu.

Data daripada kajian tersebut telah memperincikan bahawa satu daripada lima remaja menggunakan media sosial lebih daripada 5 jam dalam sehari, dan ia dikelaskan sebagai pengguna media sosial yang ‘sangat tinggi’. Jumlah ini telah mewakili sebanyak 21% daripada keseluruhan responden kajian.

Kurang tidur, kurang prestasi akademik

Kajian ini lebih menumpukan tabiat yang biasa dilakukan ketika malam persekolahan, memandangkan tidur lewat ketika waktu persekolahan boleh memberi kesan terhadap prestasi akademik dan emosi yang buruk. Untuk pengetahuan umum, kekurangan tidur telah dikaitkan dengan prestasi akademik yang kurang memuaskan kerana ia memperlahankan memori dan mengganggu aktiviti pembelajaran.

Menurut Dr. Bernadka Dubicka,
kanak-kanak
 dan remaja disarankan agar mengelakkan daripada menggunakan sebarang gajet sejam sebelum tidur. Ini akan membantu mereka untuk tidur dengan lebih lena pada waktu malam. Ini kerana cahaya biru yang dihasilkan daripada skrin telefon atau tablet boleh memberi kesan terhadap jam tubuh dan hormon yang membantu kita untuk tidur.

Selepas ini, cuba untuk jauhkan sebarang telefon atau gajet daripada tangan anda sekurang-kurangnya satu jam sebelum tidur. Bagi ibu bapa pula, kawal penggunaan gajet oleh anak-anak anda agar mereka tidak menggunakannya secara berlebihan. Gajet itu sendiri tidak memudaratkan, tetapi cara penggunaannya yang perlu diambil perhatian.


Anda Bakal Ambil Vaksin AstraZeneca? Jom Baca Persediaan Yang Dikongsi Pakar Ini

Baru-baru ini, Menteri Penyelaras Program Imunisasi COVID-19 Kebangsaan (PICK), Khairy Jamaluddin telah membuat pengumuman mengenai pemberian vaksin imunisasi AstraZeneca secara ‘siapa cepat dia dapat’.

Pengumuman ini pastilah menggembirakan rakyat Kuala Lumpur dan Selangor.

Pemberian vaksin ini dibuka kepada 268,000 orang dan menjadi salah satu langkah kerajaan untuk mengurangkan
kegusaran rakyat mengenai kesan sampingan vaksin AstraZeneca.

Hanya dalam masa 90 minit, hampir 100,000 permohonan untuk vaksin tersebut telah dicatatkan.

Ini bermaksud, masih ada sebilangan besar rakyat Malaysia yang yakin dengan kelebihan vaksin AstraZeneca melebihi keburukannya.

Untuk
 mendapatkan lebih banyak info tentang coronavirus di Malaysia, sila dapatkannya
di sini.

Malah, melalui
temu ramah kami bersama Pakar Respiratori dan Perubatan Umum
 Pusat Perubatan
Sunway Velocity
, Dr Nurul Yaqeen Mohd Esa baru-baru ini, menyatakan bahawa vaksin yang terbaik ialah vaksin yang boleh kita dapatkan secepat mungkin.

Jika anda merupakan sebahagian daripada penerima Vaksin AstraZeneca nanti, tahniah kami ucapkan!

Sebelum anda mengambil suntikan vaksinasi, kami ingin kongsikan pengalaman Prof Dr James Koh Kwee Choy, Ketua Bahagian Perubatan, Fakulti Perubatan,
International Medical University
 (IMU) sewaktu janji temunya mendapat vaksin COVID-19.

[covid_19]

Banyak tidur setelah mendapat suntikan vaksin

Prof Dr James Koh Kwee Choy, Ketua Bahagian Perubatan, Fakulti Perubatan, International Medical University (IMU)

Menurut Prof Dr James Koh Kwee Choy, selain sakit pada kawasan suntikan, beliau rasa penat dan letih selama 3 hari. Tambahnya lagi, beliau banyak menghabiskan masa untuk tidur setelah menerima suntikan.

Kesan sampingan yang diperhatikan daripada vaksin
 tersebut juga berbeza-beza. Walaupun begitu, kesan sampingan yang teruk amat jarang berlaku.

Pada tarikh pemberian vaksin, Prof James sampai 30 minit awal dan mendaftar masuk mengikut SOP yang ditetapkan. Kemudian, beliau perlu mendengar taklimat pendek dan juga sesi kaunseling selama 10 minit oleh doktor.

“Prosesnya agak panjang namun suntikannya tidak memakan masa yang lama. Malah, ia dilakukan dengan cepat dan tidak menyakitkan,” katanya.

Seluruh janji temu memakan masa hampir 2 jam termasuklah sesi pemerhatian selama 30 minit selepas suntikan.

Menurut Prof James, sesi ini penting untuk memastikan penerima suntikan tidak
mengalami reaksi alahan yang teruk
 seperti kejutan anafilaksis terhadap vaksin yang diterima.

Suntikan vaksin kedua lebih menyakitkan

Dr James juga mengakui bahawa suntikan vaksin kedua lebih menyakitkan. Malah, kesan sampingannya lebih teruk.

Beliau mengalami bengkak pada kawasan bahu kiri dan rasa sangat-sangat penat dan mengantuk.

Malah, beliau juga mengalami bengkak pada kawasan nodus limfa selama seminggu.

“Pada waktu ini, saya mengambil
paracetamol
 untuk mengurangkan kesakitan yang dialami.”

Menurut Dr James, orang ramai tidak perlu risau mengenai kesan sampingan yang dialami. Reaksi tersebut juga merupakan tanda badan sedang bekerja keras untuk menghasilkan antibodi.

Tetapi, kalau badan tidak mengalami apa-apa kesan sampingan, itu tidak bermaksud vaksin tersebut tidak berfungsi. Itu menandakan anda seorang yang bertuah!

Selepas mendapat suntikan kedua, anda akan diberikan kad untuk mengesahkan bahawa anda telahpun menerima kedua-dua dos. Kad ini juga boleh diakses melalui aplikasi mySejahtera.

Persiapan awal sebelum mendapatkan vaksin

Kepada rakyat Malaysia yang bakal menerima vaksin AstraZeneca nanti, Dr James amat menggalakkan agar
semua melakukan persiapan awal.

Antaranya adalah dengan mendapatkan rehat yang mencukupi sebelum dan selepas menerima suntikan vaksin.

“Rehat yang cukup amat penting. Ketika kita menerima vaksin, badan kita sebenarnya sedang berperang. Dengan rehat yang cukup, barulah badan bersedia untuk menerima vaksin.”

Dr James juga berkata penerima vaksin tidak perlu mengambil makanan tertentu sebelum janji temu. Namun, jika anda mudah lapar, tiada salahnya jika anda makan terlebih dahulu atau bawa kudapan sebagai persediaan.

Untuk mencapai imuniti kelompok,
80% daripada populasi hendaklah divaksin.
 Oleh sebab itu, kebanyakan daripada kita perlu mengambil vaksin COVID-19 untuk masa depan yang lebih cerah.

Apabila ditanya mengenai keberkesanan vaksin dan adakah vaksin jenama A lebih baik daripada jenama B, Dr James menjawab semua vaksin ini selamat dan efektif untuk menentang virus COVID-19.
Apa yang berbeza hanyalah cara ia berfungsi.

Baca juga:

Ada Satu Lagi Pilihan Vaksin COVID-19 Keluaran Johnson & Johnson, Guna Teknologi Berbeza!

Vaksin COVID-19 Bukan Untuk Kanak-kanak? Ini Sebab Bawah Umur 18 Tahun Tak Disuntik

Ambil vaksin imunisasi secepat mungkin

Dr James juga menambah, tidak ada gunanya jika anda enggan mengambil apa-apa vaksin kerana mahu ‘tunggu dan lihat’ terlebih dahulu.

Kita haruslah mencapai imuniti berkelompok secepat mungkin
sebelum virus tersebut melalui mutasi.
 Lebih pantas kita melakukan vaksinasi, lebih kuranglah risiko virus untuk bermutasi menjadi sesuatu yang lebih berbahaya.

Beliau juga menasihatkan rakyat Malaysia agar mengambil vaksin imunisasi untuk melindungi diri sendiri dan juga insan yang tersayang.

Jangan sesekali rasa ragu-ragu. Jika kita tidak mencapai imuniti berkelompok, mungkin kita terpaksa menempuh PKP demi PKP pada masa akan datang.

(Artikel ini diberikan oleh
International Medical University
 dan diterjemah oleh pasukan editorial Hello Doktor
)

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Ini 5 Kebaikan Duduk Atas Lantai Yang Orang Tak Tahu, Lepas Ni Jom Pakat Bersila!

Anda lebih selesa duduk bersila atau di atas kerusi? Sudah tentulah bersila, sebab itulah anda memilih untuk membaca artikel ini untuk mengetahui kebaikannya, betul tak?

Kebanyakan daripada kita akan lebih menghabiskan masa dengan duduk di kerusi atau sofa, terutamanya buat mereka yang
bekerja di pejabat.

Bahkan, mungkin ketika membaca perkongsian artikel Hello Doktor ini juga anda sedang duduk di atas kerusi.
Tetapi tidak dinafikan, ada sesetengah individu lebih gemar duduk di lantai seperti bersila atau bersimpuh.

Dan tabiat duduk bersila ini boleh dikatakan sebahagian daripada gaya hidup harian bagi kebanyakan sesetengah kaum seperti ketika
waktu makan
.

Untuk mendapatkan lebih banyak info tentang Kesihatan, sila dapatkannya
di sini.

Suka duduk bersila di atas lantai? Ada manfaatnya!

Namun mungkin ramai yang tidak mengetahui, sebenarnya tabiat duduk di lantai ini ada faedah dan manfaat yang tersendiri.

Amalan ini dikatakan dapat membantu meningkatkan fleksibiliti dan mobiliti tubuh.

Keadaan ini kerana ia membolehkan anda secara aktif meregangkan
bahagian bawah badan.

Di samping itu, tabiat bersila, bersimpuh atau duduk seakan berlutut seperti budaya Jepun atau dikenali sebagai ‘seiza’ ini dapat meningkatkan kestabilan semula jadi
otot teras
 anda.

Tetapi, jika ia dilakukan dengan cara yang salah, cara duduk di lantai ini boleh menyebabkan kesakitan dan ketidakselesaan.

Keadaan ini akan lebih cenderung terjadi sekiranya seseorang individu itu telah sedia ada mempunyai
masalah berkaitan sakit sendi
 otot.

Tetapi betul ke tabiat ini ada kebaikannya?

Ayuh, kita ketahui apakah mungkin kelebihan dan kekurangan amalan duduk di lantai ini.

Baca juga:

BAHAYA! 5 Kesan Duduk Bersilang Kaki, Ibu Hamil Wajib Baca Nombor 5

Macam Kena Renjatan, Ini Cara Terbaik Rawat SAKIT TULANG EKOR Ketika Duduk

Mengapa anda perlu
duduk bersila?

Antara kelebihan duduk di atas lantai termasuklah:

Menggalakkan kestabilan semula jadi diri. Apabila duduk bersila di lantai tanpa sokongan kerusi, anda perlu menggunakan teras diri untuk keseimbangan

Masalah ketegangan pada pinggul akan berkurangan. Tabiat duduk di atas kerusi untuk jangka masa yang lama boleh menyebabkan bahagian pinggul
berasa kebas
 dan tegang. Namun apabila duduk di atas lantai, anda boleh meregangkan fleksor pinggul dengan mudah

Meningkatkan fleksibiliti. Kedudukan duduk di lantai membolehkan anda
meregangkan otot badan
 bawah

Mobiliti meningkat. Semasa anda meregangkan otot tertentu secara aktif, pergerakan akan bertambah baik

Lebih banyak aktiviti otot. Beberapa postur duduk seperti
berlutut atau mencangkung
, adalah dikenali sebagai posisi rehat aktif (
active rest
). Amalan ini memerlukan lebih banyak aktiviti otot berbanding daripada sekadar duduk di kerusi

Kelemahan duduk di lantai

Walaupun duduk di atas lantai mungkin mempunyai faedah, tetapi sekiranya ia dilakukan dengan cara yang tidak betul boleh mengundang masalah.

Antara kesan sampingan yang berpotensi untuk terjadi termasuklah:

Mewujudkan tekanan berlebihan atau tambahan pada sendi. Dalam beberapa posisi duduk, berat badan atas membebani bahagian anggota bawah. Keadaan ini boleh menyebabkan
tekanan pada lutut
 dan pergelangan kaki

Mengurangkan
peredaran darah.
 Beban bahagian atas badan juga boleh mengakibatkan kurangnya peredaran darah pada bahagian bawah badan

Postur yang lemah. Elakkan duduk secara membongkok atau bermalasan (
slouching
). Jika tidak, anda berkemungkinan besar akan mengalami atau memburukkan lagi masalah postur badan dan
sakit belakang

Amalan duduk bersila atau bersimpuh mungkin akan memburukkan lagi
masalah sendi
 sedia ada. Umumnya, tabiat duduk di atas lantai tidak begitu sesuai untuk individu yang mengalami masalah pada bahagian pinggul, lutut atau pergelangan kaki

Kesukaran untuk berdiri kembali. Jika anda mempunyai masalah sendi, ia juga akan menyukarkan anda untuk berdiri selepas bersila di lantai

Jadi adakah terdapat cara atau langkah untuk mengelakkan berlakunya sebarang masalah jika ingin duduk bersila?

Langkah berjaga-jaga semasa duduk bersila

Untuk mengelakkan kesakitan atau kecederaan, berikan perhatian kepada badan anda. Inilah yang harus anda perhatikan semasa duduk:

1. Seiza (berlutut)

Duduk dalam posisi seiza atau berlutut boleh
memberikan tekanan pada sendi lutut atau pergelangan kaki
.

Lenturan lutut yang mendalam juga boleh mengakibatkan kerengsaan pada tulang rawan lutut.

Sebaiknya, ubah posisi duduk di lantai anda jika anggota badan bawah terasa sakit atau kebas.

Anda juga boleh cuba duduk di atas sebelah lutut manakala, sebelah kaki dibengkokkan ke perut.

2. Mencangkung

Posisi duduk ini dikatakan kurang stabil berbanding kedudukan lain kerana punggung tidak berada di atas lantai.

Oleh itu ia memerlukan lebih banyak aktiviti dan keseimbangan otot. Ia juga melibatkan lenturan lutut yang melampau.

Sekiranya anda berdepan kesukaran dengan gaya duduk ini, bersandar pada sofa atau dinding untuk keseimbangan.

Anda juga disarankan untuk menukar ke posisi seperti duduk bersila jika berasa
sakit pada pergelangan kaki atau lutut.

3. Duduk bersila

Sekiranya dilakukan dengan salah, duduk dalam posisi ini boleh memburukkan lagi masalah
sakit belakang
 dan
postur badan yang lemah
.

Elakkan membongkok belakang badan semasa duduk dalam posisi ini. Pastikan kedudukan
tulang belakang
 dalam keadaan yang neutral.

Jangan lupa untuk pastikan berat badan berada pada bahagian pinggul dan bukannya kaki. Ini akan membantu mengurangkan tekanan pada sendi pergelangan kaki anda.

Sentiasa berwaspada

Sekiranya anda menghabiskan banyak masa dengan duduk di kerusi, menukar amalan kepada duduk bersila mungkin akan memberikan manfaat.

Ia dapat membantu meregangkan otot di bahagian bawah badan anda.

Paling penting, tidak kira bagaimana atau di mana anda duduk, elakkan berada dalam satu posisi terlalu lama.

Tukar kedudukan jika anda mengalami kesakitan atau ketidakselesaan, okay?


Penyakit Still

Definisi

Apa itu Penyakit Still?

Penyakit Still adalah sejenis arthritis keradangan yang mempunyai demam, ruam dan sakit sendi. Sesetengah orang mempunyai hanya satu episod penyakit Still pada usia dewasa. Pada sesetengah yang lain, keadaan ini boleh berterusan atau berulang.

Keradangan ini boleh memusnahkan sendi yang terjejas, terutamanya pergelangan tangan. Rawatan adalah melibatkan ubat-ubatan, seperti Prednisone, yang membantu mengawal keradangan.

Apakah kebarangkalian Penyakit Still?

Penyakit Still orang dewasa adalah keadaan yang jarang berlaku yang menjejaskan kira-kira satu dalam setiap 100,000 orang dewasa. Lelaki dan wanita juga terpengaruh. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Penyakit Still?

Gejala-gejala umum penyakit Still orang dewasa adalah:

Anda mungkin mengalami demam sekurang-kurangnya 102 F (38.9 C) selama seminggu atau lebih. Demam biasanya memuncak pada akhir tengah hari atau awal petang. Anda mungkin mempunyai dua puncak demam setiap hari, dengan suhu anda kembali kepada normal di antaranya.

Ruam berwarna pink salmon mungkin datang dan pergi dengan demam. Ruam biasanya muncul pada batang tubuh, lengan atau kaki anda.

Sakit tekak. Ini adalah salah satu gejala pertama penyakit Still pada usia dewasa. Nodus limfa di leher anda mungkin bengkak dan tender.

Sakit-sakit dan bengkak sendi. Sendi anda – terutamanya lutut dan pergelangan tangan anda – mungkin kaku, menyakitkan dan terjadi radang. Buku lali, siku, tangan dan bahu juga mungkin sakit. Kesan sendi biasanya berlangsung sekurang-kurangnya dua minggu.

Kesakitan otot. Kesakitan otot selalunya berkurang dan mengalir dengan demam, tetapi rasa sakit boleh menjadi sangat teruk dan ini mengganggu aktiviti harian anda.

Tanda-tanda dan gejala gangguan ini dapat meniru keadaan lain, termasuk lupus dan sejenis kanser yang disebut limfoma.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Sekiranya anda mengalami simptom dan gejala disenaraikan di atas atau mempunyai sebarang persoalan, sila berbincang dengan doktor anda.
Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Penyakit Still?

Ia tidak jelas mengenai apa yang menyebabkan penyakit Still pada usia dewasa. Sesetengah penyelidik mengesyaki keadaan ini mungkin dicetuskan oleh jangkitan virus atau bakteria.

Faktor-faktor Risiko

Apakah yang meningkatkan risiko saya kepada Penyakit Still?

Terdapat banyak faktor risiko untuk penyakit Still pada usia dewasa, seperti:

Kumpulan umur 15 dan 46 tahun.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Penyakit Still didiagnosis?

Tiada ujian tunggal bagi mengenal pasti penyakit Still pada dewasa. Ujian pengimejan boleh mendedahkan kerosakan yang disebabkan oleh penyakit ini, sementara ujian darah dapat membantu mengecualikan keadaan lain yang mempunyai gejala yang sama.

Bagaimana pesakit Penyakit Still dirawat?

Doktor menggunakan pelbagai ubat untuk merawat penyakit Still pada dewasa. Jenis ubat yang akan anda ambil bergantung kepada tahap keterukan simptom anda dan sama ada anda mempunyai kesan sampingan.

Ubat bukan steroid anti keradangan (NSAIDs). NSAID yang berlebihan, seperti ibuprofen (Advil, Motrin IB, yang lain) atau natrium naproxen (Aleve), boleh membantu dengan sakit sendi dan keradangan yang ringan. NSAID yang lebih kuat boleh didapati dengan preskripsi. NSAID boleh merosakkan hati, jadi anda mungkin memerlukan ujian darah asas untuk memeriksa fungsi hati.

Kebanyakan orang yang mempunyai penyakit Still masih memerlukan rawatan dengan steroid, seperti Prednisone. Ubat-ubatan ini berkuasa mengurangkan keradangan, tetapi boleh menurunkan daya tahan tubuh anda terhadap jangkitan dan meningkatkan risiko anda memperoleh osteoporosis.

Ubat Methotrexate (Trexall) sering digunakan dalam kombinasi dengan Prednisone, yang membolehkan dos Prednisone dikurangkan.

Pengubahsuaian tindak balas biologi. Dadah seperti infliximab (Remicade), adalimumab (Humira) dan etanercept (Enbrel) telah menunjukkan beberapa janji, tetapi faedah jangka panjang mereka masih tidak diketahui. Sekiranya ubat-ubatan lain tidak berfungsi, doktor anda boleh mencadangkan anakinra (Kineret), tocilizumab (Actemra) atau rituximab (Rituxan).

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Penyakit Still?

Gaya hidup dan remedi rumah yang berikut mungkin membantu anda menghadapi penyakit Still:

Memahami ubat-ubatan anda. Walaupun anda bebas gejala beberapa hari, penting untuk mengambil ubat anda sebagaimana disyorkan oleh doktor anda. pengendalian keradangan membantu mengurangkan risiko komplikasi.

Tambahan diet anda. Jika anda mengambil dos Prednison yang tinggi, berbincanglah dengan doktor anda tentang mengambil lebih banyak kalsium dan vitamin D tambahan untuk membantu mencegah osteoporosis.

Terus bergerak. Walaupun anda mungkin tidak mahu bekerja kerana sakit sendi anda, senaman adalah disyorkan untuk semua jenis arthritis. Senaman boleh membantu anda mengekalkan pelbagai gerakan anda dan melegakan kesakitan dan kekakuan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


11 Rawatan & Diagnosis Untuk Kencing Tak Lawas

Terasa pedih semasa membuang air kecil tidak seharusnya dibiarkan terlalu lama kerana anda perlu melakukan ujian air kencing untuk melihat keabnormalan tahap air kencing anda.

Walaubagaimanapun, rawatan untuk penyakit kerap kencing ini bergantung kepada berapa serius simptom yang dialami.

Diagnosis untuk inkontinens urin selalunya tidak akan memakan masa yang lama. Malah, ia dapat dilakukan di klinik dan tidak memerlukan sebarang pemeriksaan yang kompleks.

Doktor akan melakukan rawatan yang konservatif terlebih dahulu sebelum melakukan rawatan yang lebih invasif. Sebagai contoh, doktor mungkin akan mencadangkan agar pesakit melakukan
perubahan gaya hidup, senaman kegel dan latihan pundi kencing terlebih dahulu.

Jika tidak berkesan, doktor akan memberikan ubat-ubatan yang bersesuaian untuk mengawal inkontinens yang dialami. Jika ubat kerap kencing juga tidak berkesan, barulah doktor akan mencadangkan prosedur yang lebih invasif seperti pembedahan.

Untuk mendapatkan lebih banyak info tentang Kencing Tak Lawas, sila dapatkannya
di sini.

Ujian air kencing – Diagnosis dan rawatan untuk inkontinens urin

Pertama sekali, doktor mungkin akan lakukan ujian fizikal untuk menentukan jenis inkontinens yang anda alami. Setiap jenis inkontinens mempunyai simptomnya yang tersendiri.

Ujian fizikal yang dilakukan mungkin merangkumi ujian pelvis,
urodynamics
, dan juga X-ray atau ultrasound jika diperlukan untuk memeriksa sama ada pesakit alami masalah lain seperti
batu karang
 atau sebarang abnormaliti dari segi anatomi.

Selepas itu, doktor akan menggunakan informasi yang ada untuk menentukan rawatan yang selanjutnya selepas mengambil kira keseriusan inkontinens yang dialami, umur, dan juga keupayaan untuk melakukan rawatan tersebut.

Antara diagnosis dan rawatan yang mungkin akan anda alami untuk merawat inkontinens urin adalah:

1.
Ujian air kencing – Analisis urin

Urinalisis
 atau analisis urin merupakan sejenis ujian air kencing. Ia boleh mengesan pelbagai jenis penyakit, contohnya
jangkitan saluran kencing (UTI),
penyakit buah pinggang
, diabetes dan banyak lagi.

Melalui ujian ini, doktor akan memeriksa urin pesakit untuk menentukan punca sebenar inkontinens yang anda alami.

2.
Diari pundi kencing (
bladder diar
y)

Dalam masa beberapa hari, cuba catatkan berapa banyak anda minum air. Selain itu, pastikan anda catatkan juga bila anda perlu ke tandas, berapa banyak air kencing yang keluar dan masa yang diperlukan semasa berada di tandas.

3.
Pengiraan residu selepas kencing

Doktor akan meminta pesakit untuk buang air kecil di dalam sebuah bekas bagi menentukan jumlah urin yang keluar. Kemudiannya, doktor akan memeriksa jumlah urin yang tinggal menggunakan kateter ataupun ujian ultrasound.

Jika anda mempunyai jumlah urin yang banyak di dalam pundi kencing selepas membuang air, itu mungkin bermaksud ada halangan pada saluran kencing atau ada masalah dengan otot pundi kencing.

4. Teknik dari segi tingkah laku untuk merawat inkontinens urin

Doktor mungkin mencadangkan beberapa teknik yang boleh anda lakukan di rumah untuk mengelakkan masalah inkontinen ataupun mengurangkan  ketidakselesaan yang dialami. Antaranya adalah:

1. Latihan kawalan pundi kencing

Latihan ini sesuai untuk pesakit yang mempunyai masalah menahan kencing. Pada permulaan, bila rasa nak terkencing, cuba tahan dan lewatkan masa anda ke tandas selama 10 minit.

Lakukan latihan yang sama sehinggalah anda perlu ke tandas sekali setiap 2 atau 3 jam. Terapi ini amat efektif untuk merawat penyakit inkontinens urin.

Tujuan latihan ini dijalankan adalah untuk menjarakkan masa membuang air supaya anda tidak perlu ke tandas setiap masa. Latihan ini juga dapat mengurangkan rasa terdesak untuk membuang air dan mengurangkan masalah kebocoran air kencing.

2. Lakukan
double voiding
untuk elakkan inkontinens urin

Double voiding
 merupakan satu amalan yang boleh dilakukan untuk mengurangkan inkontinens terdesak.

Teknik
double voiding
 atau mengosongkan pundi kencing dua kali dapat membantu pesakit yang mempunyai masalah untuk membuang air kecil.

Selepas membuang air kecil, tunggu selama beberapa minit. Kemudian, cuba buang air untuk kali kedua.

3. Pelan masa ke tandas

Cuba pelan masa anda untuk ke tandas. Walaupun anda tidak rasa ingin membuang air, cuba latih diri anda untuk pergi ke tandas setiap dua jam atau empat jam sekali.

4. Jaga pemakanan dan bersenam ubat kerap kencing

Kurangkan pengambilan alkohol, kafein dan makanan berasid. Selain itu,
meningkatkan aktiviti fizikal dan menurunkan berat badan juga boleh mengurangkan masalah inkontinens urin.

5.
Lakukan senaman otot lantai pelvis

Antara senaman yang baik adalah senaman kegel. Ini amat bermanfaat untuk pesakit inkontinens urin terutamanya yang menghidap inkontinens stres.

Jika anda ingin mulakan senaman kegel, berhubunglah dengan doktor anda terlebih dahulu.

Mereka boleh membantu anda untuk mengenal pasti sama ada anda menggunakan otot yang betul semasa melakukan senaman kegel ini.

6. Ubat masalah kerap kencing dengan s
timulasi elektrikal

Stimulasi elektrikal yang sederhana dapat membantu pesakit yang menghidap inkontinens stress atau inkontinens terdesak. Walau bagaimanapun, stimulasi menggunakan elektrod ini mungkin perlu dilakukan beberapa kali dalam beberapa bulan.

7.
Ubat-ubatan untuk merawat inkontinens urin

Ada beberapa ubat yang boleh dibekalkan oleh doktor untuk merawat inkontinens:

1. Alpha blockers

Dalam kalangan lelaki dengan masalah inkontinens melimpah atau inkontinens terdesak, ubat ini dapat membantu mengendurkan otot pelvis. Apabila otot mulai relaks, jumlah urin yang boleh disimpan di dalam pundi kencing juga bertambah.

Oleh sebab itu, pesakit dapat menahan kencing dengan lebih lama dan tidak perlu ke tandas berkali-kali.

2. Estrogen topikal

Wanita boleh menggunakan estrogen topikal yang berdos rendah di dalam bentuk krim, cincin ataupun pelekat. Estrogen topikal ini dapat membantu untuk menguatkan semula tisu pada kawasan uretra dan vagina.

3. Anticholinergics

Anticholinergics merupakan sejenis ubat yang boleh merawat masalah pundi kencing terlebih aktif. Selain itu, ia juga dapat membantu pesakit yang mempunyai penyakit inkontinens terdesak.

8.
Penggunaan alatan medikal

Ada beberapa jenis alatan medikal yang boleh membantu wanita dengan masalah inkontinens urin. Antaranya:

Urethral insert
 – Sejenis alat seperti tampon yang boleh dimasukkan ke dalam urethra sebelum melakukan aktiviti seperti bersukan, atau apa-apa juga aktiviti yang boleh menyebabkan kekerapan kencing.

Pessary
 – Sejenis cincin yang boleh dimasukkan di dalam vagina dan boleh dipakai sepanjang hari. Selalunya, alat ini digunakan oleh wanita yang mengalami masalah rahim jatuh.

9.
Terapi intervensi kurangkan simptom inkontinens urin

Terapi intervensi juga dapat membantu pesakit yang menghidap inkontinens. Sebagai contoh:

1. Bulking material injection

Sejenis bahan sintetik akan disuntik ke dalam tisu yang mengelilingi uretra. Material ini dapat membantu uretra kekal tertutup dan mengurangkan kebocoran urin. Rawatan ini tidak mempunyai keberkesanan seperti pembedahan, dan perlu dilakukan berkali-kali.

2. Suntikan botox

Suntikan botox ke dalam otot pundi kencing dapat membantu pesakit yang mempunyai penyakit pundi kencing terlebih aktif. Walau bagaimanapun, botox hanyalah akan diberi kepada individu yang telah menerima beberapa rawatan, tetapi tidak berjaya.

3. Stimulator saraf

Alat yang menyerupai perentak jantung ini akan dimasukkan ke dalam kulit pesakit untuk memberikan signal elektrikal kepada saraf yang terlibat dengan kawalan pundi kencing. Jika terapi lain tidak berkesan, penggunaan stimulator saraf ini dapat membantu untuk elak kebocoran.

10.
Pembedahan

Jika rawatan lain tidak dapat membantu pesakit dengan masalah kencing tak lawas, beberapa jenis prosedur pembedahan boleh dilakukan untuk merawat
punca inkontinens urin.

Walau bagaimanapun, sebelum melakukan apa-apa prosedur pembedahan, pastikan anda berbincang mengenai baik buruk rawatan tersebut.

Jika anda bercadang untuk mengandung pada masa hadapan, pembedahan mungkin akan menjadi sukar. Oleh sebab itu, anda mungkin perlu menunggu sehingga melahirkan anak sebelum melakukan pembedahan.

11.
Penggunaan pad penyerap dan kateter urin

Penggunaan alat dan produk tertentu juga dapat membantu pesakit supaya kekal selesa walaupun menghidap inkontinens urin. Sebagai contoh, pesakit boleh gunakan pad penyerap dan juga kateter urin untuk memudahkan hidup mereka.

Produk yang paling popular ialah pad penyerap. Sama seperti pad wanita dan lampin kanak-kanak, ia mempunyai teknologi yang sama untuk memastikan kulit kekal kering.

Pesakit yang mempunyai kebocoran urin yang sederhana boleh memakai pad yang nipis. Sementara pesakit yang alami inkontinens yang teruk selalunya bersaiz besar.

Selain itu, anda juga boleh memakai kateter jika mempunyai masalah untuk mengosongkan pundi kencing. Kateter merupakan sejenis tiub kecil yang akan dimasukkan ke dalam uretra beberapa kali sehari untuk kosongkan pundi kencing.

Kesimpulan

Mungkin sukar untuk pesakit mencari ubat atau penyakit inkontinens urin atau masalah kerap kencing yang dialami. Walau bagaimanapun, dengan bantuan pakar, anda boleh menjalani hidup yang lebih selesa selepas melakukan rawatan yang bersesuaian.

Oleh sebab itu, pastikan anda berjumpa doktor untuk rawatan lanjut. Jangan sesekali diamkan masalah inkontinens urin yang dialami ya!


Aktiviti Fizikal Beri IMPAK POSITIF Pada Kesihatan Mental? Jom Bongkar!

Sememangnya diketahui umum bahawa aktiviti fizikal adalah bagus untuk tubuh badan. Ia juga merupakan salah satu cara yang paling efektif untuk meningkatkan kesihatan mental.

Senaman yang dilakukan secara berkala boleh memberi kesan positif kepada kebimbangan dan
depresi
. Ia juga melegakan tekanan, menguatkan ingatan,
membantu anda untuk tidur dengan lebih baik
 dan merangsang mod anda.

Tidak kira berapa umur dan tahap kecergasan anda, anda sentiasa boleh mempelajari cara menggunakan aktiviti fizikal sebagai alat untuk membantu merasa lebih baik.

Kelebihan aktiviti fizikal terhadap kesihatan mental

Manfaat kesihatan mental daripada senaman berkala yang perlu ditekankan ialah;

1. Mengurangkan stres

Melegakan stres merupakan salah satu manfaat bersenam
 pada mental yang paling popular.

Mengeluarkan peluh dapat membantu untuk mengawal tekanan mental dan fizikal.

Selain itu, aktiviti fizikal juga boleh meningkatkan paras norepineferin, sejenis bahan kimia dalam otak yang dapat membuatkan kita lebih fokus dan bertenaga. Ia juga dapat menstabilkan mood seseorang.

2. Merangsang hormon gembira

Senaman merangsang perembesan endorfin iaitu bahan kimia atau hormon yang menghasilkan rasa gembira dan euforia.

Kajian menunjukkan bahawa senaman juga boleh menyingkirkan simptom-simptom kemurungan, yang merupakan salah satu punca kepada terjadinya kesihatan mental.

3. Meningkatkan keyakinan diri

Tanpa mengira jantina, umur, saiz dan berat , aktiviti fizikal boleh meningkatkan persepsi seseorang pada tarikan dirinya sendiri, itulah yang dipanggil harga-diri

4. Mengelakkan kemerosotan kognitif

Bersenam, terutamanya bagi yang berumur antara 25-45 tahun, merangsang bahan kimia di dalam otak yang menyekat kemerosotan hipokampus iaitu
bahagian penting di dalam otak yang bertanggungjawab bagi fungsi kognitif
, memori dan pembelajaran.

Aktiviti fizikal berkala menguatkan ingatan dan kemampuan untuk mempelajari perkara baru. Ia juga meningkatkan penghasilan sel di dalam hipokampus. Kajian juga menunjukkan bahawa berlari dapat membantu menghafal kosa kata dengan lebih baik.

5. Mengawal ketagihan

Sebahagian individu mengalami ketagihan dopamine iaitu bahan kimia yang dilepaskan oleh otak sebagai respon kepada apa sahaja bentuk kenikmatan.

Ia menyebabkan
mereka menjadi ketagih kepada bahan-bahan yang menghasilkannya seperti dadah dan alkohol
. Senaman dapat membantu untuk memulihkan ketagihan.

6. Meningkatkan ketenangan

Bagi sesetengah individu, senaman yang sederhana seolah-olah seperti mengambil pil tidur, sama juga bagi
mereka yang ada insomnia
.

Bersenam sebelum waktu tidur membuatkan suhu badan menaik. Apabila suhu kembali normal beberapa jam kemudian, ia memberi isyarat pada badan untuk tidur.

7. Dapat menyelesaikan lebih banyak perkara

Kajian menunjukkan bahawa mereka yang melakukan aktiviti fizikal secara berkala lebih produktif dan bertenaga berbanding individu yang tidak bersenam.

8. Merangsang kreativiti

Senaman kardio boleh merangsang kreativiti sehingga dua jam kemudian. Sekiranya anda
memerlukan cetusan pemikiran kreatif,

lakukan senaman seperti berjalan jau
h atau belari untuk menyegarkan badan dan minda anda.

Jom bersenam hari ini

Adakah anda pernah terfikir sejauh mana anda perlu menjadi aktif untuk mendapatkan rangsangan kesihatan mental? Sebenarnya ia tidaklah sebanyak yang anda fikirkan .

Senaman yang sederhana selama 30 minit
  sebanyak lima kali seminggu adalah disyorkan. Sekiranya anda terlalu sibuk, dua sesi senaman (15minit setiap sesi) atau tiga sesi senaman (10minit setiap sesi) juga boleh dilakukan.


Suami, G-Spot Dan Klitoris Wanita Itu TIDAK Sama Ya! Apa Dia Perbezaannya?

Ramai lelaki mungkin sangka
 bahawa g-spot dan klitoris wanita itu adalah benda atau perkara yang sama sedangkan itu bukan halnya! Persoalannya, apa beza di antara keduanya ini?

Untuk mendapatkan lebih banyak informasi tentang Kesihatan Seksual, anda boleh klik
di sini
.

Apa beza klitoris dengan G-Spot?

Klitoris atau kelentit
 berada di kedudukan puncak vulva di atas uretra dan dekat dengan bibir faraj.

Klitoris amat sensitif terhadap sentuhan dan ia boleh memberikan keseronokan yang hebat kepada perempuan jika dirangsang.

Saintis Beverly Whipple percaya bahawa G-spot tidak harus diajar sebagai satu entiti anatomi.

Beliau mencadangkan bahawa G-spot adalah sesuatu yang boleh dirasai melalui dinding hadapan faraj, tetapi tidak s
emestinya berada di dinding faraj
.

Secara mudahnya, G-spot wanita bukanlah perkara yang fizikal tetapi lebih rumit daripada itu.

Kajian telah membuktikan bahawa keseronokan tersebut yang dirasai semasa rangsangan kawasan yang dikatakan G-spot sebenarnya melibatkan dinding hadapan faraj, kelenjar Skene (
prostat wanita
) dan kawasan klitoris.

Setiap wanita itu adalah berbeza!

Tanpa mengira anatomi yang mungkin serupa, setiap wanita mempunyai struktur dalaman yang berbeza. Jika anda tidak pernah
mengalami orgasme faraj
, badan anda berkemungkinan distruktur dalam bentuk yang khusus.

Klitoris dan G-spot anda mungkin tidak dijadikan untuk sensitif terhadap rangsangan seperti orang lain.
 Tahap sensitiviti anda bergantung
 kepada bagaimana kawasan klitoris, uretra dan faraj anda distruktur.

Baca lagi artikel berkaitan:

6 Fakta Unik Tentang Klitoris Perempuan, No. 4 Pasti Mengejutkan Anda!

Wanita Boleh Klimaks Banyak Kali? Ini 7 Mitos Tentang Orgasme Yang RAMAI Percaya!

Apa Yang Kita Akan Rasa Ketika Klimaks? Rupanya, Lelaki & Wanita Berbeza!

Wanita dengan kawasan tersebut yang luas adalah lebih berkemungkinan mempunyai orgasme faraj berbanding orang lain.

Saintis menjelaskan bahawa kawasan yang lebih luas bermakna lebih banyak saluran darah, otot dan kelenjar yang meningkatkan sensitivitinya.

Ramai wanita memerlukan
rangsangan lebih untuk mencapai orgasme
 namun hanya kerana mereka mempunyai struktur yang berbeza, tidak bermakna badan mereka bermasalah.

Memandangkan setiap setiap orang adalah berbeza, anda harus berbincang dengan pasangan tentang apa yang membuatkan anda selesa (lokasi, posisi, jumlah tekanan, dan lain-lain).

Komunikasi ialah
kunci kepada kejayaan hubungan intim
!

Selain itu, orgasme jarang berlaku dengan sendiri dan anda harus mencarinya.

Sila belajar cara badan anda berfungsi, apa yang membuatkan wanita terangsang dan bagaimana untuk mencapainya.

Kebanyakan orang cenderung untuk
memfokuskan pada orgasme
 sedangkan fokus harus diberikan kepada keghairahan dan keseronokan.

Ramai wanita yang mengatakan keseronokan yang kuat terjadi dari rangsangan klitoris berbanding rangsangan yang lain.


Bahaya Jika Ibu Hamil Kurang Zat Besi

Simptom seperti kelesuan, keletihan dan lemah badan biasa berlaku kepada ibu hamil. Namun, jangan ambil mudah jika tanda-tanda ini berpanjangan dan teruk. Ini kerana, anda mungkin mengalami masalah kurang zat besi semasa hamil.

Ibu hamil yang mengalami kurang zat besi boleh membawa kepada anemia kekurangan zat besi.

Mengapa ibu hamil memerlukan zat besi?

Zat besi adalah mineral penting yang diperlukan oleh setiap individu bagi menghasilkan hemoglobin (iaitu protein penting dalam sel darah merah yang membawa oksigen kepada organ dan tisu tubuh. Wanita hamil memerlukan zat besi tambahan kerana tubuhnya menghasilkan lebih banyak darah untuk ibu dan bayi. Jika keperluan zat besi tidak dapat dicapai, mineral ini akan tersimpan di dalam badan. Jika berterusan, simpanan zat besi yang ada akan mula berkurangan, mengakibatkan anda mendapat anemia kekurangan zat besi.

Simptom-simptom anemia kekurangan zat besi

Anemia kekurangan zat besi ialah sejenis gangguan darah. Wanita hamil yang mengalami kekurangan zat besi boleh menyebabkan tahap hemoglobin dalam darah menurun, sehingga menyebabkan anemia. Antara simptom-simptom bagi ibu hamil yang mengalami anemia kekurangan zat besi adalah:

Keletihan dan kelesuan melampau

Kulit, bibir dan kuku pucat

Sakit dada

Pening kepala

Kesukaran memberi tumpuan

Jantung berdegup kencang

Berapa banyak zat besi yang diperlukan oleh wanita hamil?

Keperluan zat besi bagi wanita hamil adalah dua kali ganda daripada keperluan zat besi untuk wanita yang tidak hamil. Tubuh anda memerlukan zat besi untuk membuat lebih banyak darah bagi membekalkan oksigen kepada bayi dalam kandungan anda. Jumlah zat besi yang disarankan untuk wanita hamil adalah 27 mg setiap hari, berbanding dengan wanita yang tidak hamil, iaitu 18 mg sehari. Wanita hamil juga memerlukan lebih zat besi untuk mempersiapkan tubuh bagi sebarang kehilangan darah yang mungkin berlaku semasa proses kelahiran.

Risiko jika anemia kekurangan zat besi tidak dirawat

Normal untuk wanita hamil mengalami anemia ringan. Akan tetapi, anda mungkin mengalami anemia teruk yang memberikan risiko kepada kehamilan anda. Anemia kekurangan zat besi jika tidak dirawat boleh meningkatkan risiko kelahiran pramatang, bayi lahir dengan berat badan rendah dan ibu mengalami kemurungan selepas bersalin. Malahan, ada beberapa kajian yang menunjukkan anemia teruk meningkatkan risiko bayi segera mati sebelum atau selepas dilahirkan.

Cara mencegah dan merawat anemia kekurangan zat besi semasa hamil

Setiap ibu hamil perlu mengambil vitamin pranatal. Lazimnya, vitamin pranatal mengandungi zat besi. Bagaimanapun, dalam sesetengah kes, doktor anda mungkin akan menyarankan anda mengambil suplemen zat besi berasingan.

Selain itu, pengambilan pemakanan yang baik juga boleh membantu mencegah masalah anemia kekurangan zat besi. Sumber baik zat besi boleh didapati dalam daging pejal, ayam itik dan ikan. Selain itu, anda juga boleh mendapatkan bijirin sarapan pagi yang diperkuat dengan zat besi dan jus prun.

Elakkan pengambilan zat besi bersama kalsium. Ini kerana, penyerapan zat besi dalam tubuh mudah terhalang jika anda mengambilnya bersama dengan kalsium. Pengambilan vitamin C juga dapat membantu penyerapan zat besi dalam tubuh. Anda boleh mengambil suplemen zat besi anda bersama minuman yang kaya dengan vitamin C seperti jus oren.